qundao/data-zh-poetry huggingface dataset:
望海潮·题马贵阳画册
作者：陈维崧
朝代：清
体裁：词

极北龙归，江东马渡，君臣建业偏安。天上无愁，宫中有庆，声声玉树金莲。点缀太平年。更尚书艳曲，丞相蛮笺。月夕花朝，那知王浚下楼船。华清月照阑干。怅多时粉本，流落人间。可惜当初，丹青妙手，如何不画凌烟。风景极凄然。写一行衰柳，几处哀蝉。展卷沉吟，昏鸦蔓草故宫前。
望海潮·题马贵阳画册
作者：陈维崧
朝代：清

极北龙归，江东马渡，君臣建业偏安。天上无愁，宫中有庆，声声玉树金莲。点缀太平年。更尚书艳曲，丞相蛮笺。月夕花朝，那知王浚下楼船。华清月照阑干。怅多时粉本，流落人间。可惜当初，丹青妙手，如何不画淩烟。风景极凄然。写一行衰柳，几处哀蝉。展卷沈吟，昏鸦蔓草故宫前。
望湘人·寓楼微雪咏隔垣所见
作者：陈维崧
朝代：清

讶铜街转处，银井湾头，闻盈盈雾髻烟鬓。又被斜风，捲来微霰，越与明妆相衬。絮袅裙拖，雪沾妆阁。行来将近。想怜他、轻软纤松，故把淩波偷印。谁念邻家楼上，有他乡狂客，阑干凭损。枉目断瑶阶，难递飞琼音信。料孤馆只晚寒成阵。况是归期无准。偏戏弄、墙外花梢，摇落一庭新粉。
望湘人·秋日过准提庵访石公上人时上人初自都门归携有纬云弟家讯
作者：陈维崧
朝代：清

见石蹲若兽，树老于猿，谁家废圃荒馆。改作僧寮，恰临野渡，花竹蓊然平远。万里烟尘，经年烽火，家书常断。正兵间、透一僧归，来作上林秋雁。把向晴檐细展。怪一椷侵蠹，八行缠藓。书到汝为人，笑靥啼痕参半。叹世上只有西风懒。不送征人回转。更恼是、故国茱萸，眼底仍然开满。
望湘人·赠南水上人
作者：陈维崧
朝代：清

自秋千拆了，杜宇啼残，粉笺怕写新句。蓦遇维摩，来游罨画，姿致讶如张绪。雨裛棕鞋，烟欹箬笠，隔花吴语。喜韶龄、更擅才情，解唱碧云日暮。借问师家何处。在百花洲畔，近胥江渡。此地我曾游，千载最消魂路。昔日无限锦帆柔橹。只剩绿波南浦。想月中、趺坐香台，尚有精灵来去。
望湘人·赠南水上人
作者：陈维崧
朝代：清
体裁：词

自鞦韆拆了，杜宇啼残，粉笺怕写新句。蓦遇维摩，来游罨画，姿致讶如张绪。雨裛棕鞋，烟欹箬笠，隔花吴语。喜韶龄、更擅才情，解唱碧云日暮。借问师家何处。在百花洲畔，近胥江渡。此地我曾游，千载最消魂路。昔日无限锦帆柔橹。只剩绿波南浦。想月中、趺坐香台，尚有精灵来去。
朝中措 其二 客中杂忆十首
作者：陈维崧
朝代：清
体裁：词

家乡绿雪蓊南山，采摘不曾难。三径风炉瓦铫，半廊竹濑松湍。昨朝悔未，携将茶董，同上长干。却忆苏门四友，曾经日给龙团。
朝中措 客中杂忆十首 其一
作者：陈维崧
朝代：清
体裁：词

层层帘幕静焚香，萦篆袅缥缃。翠鸭娇擎磁鼎，红狮满贮铜釭。如今寂寞，孤灯黯淡，细雨淋浪。料尔春纤拨火，为侬也费思量。
朝中措·其七
作者：陈维崧
朝代：清
体裁：词

赪苞檀萼缀萧斋，幽韵袭人来。乍可酒边私嗅，偏宜鬓底微开。而今不见，踏残小径，寻遍苍苔。侧帽临风不语，几般怆旧情怀。
朝中措·其三
作者：陈维崧
朝代：清
体裁：词

看花常傍隔村篱，携取折枝归。沙绿胆瓶磬口，矮红棐几乌皮。端相侧正，屏当疏密，用尽幽思。记得临行嘱汝，香绵裹好军持。
朝中措·其九
作者：陈维崧
朝代：清
体裁：词

红鱼明鲦映沦漪，相间倍离离。卵色天装玳瑁，桃花水染胭脂。休嗟盆沼，外边雪浪，风骇涛飞。输尔翠涟拍甃，有人濠上相知。
朝中措·其二
作者：陈维崧
朝代：清

家乡绿雪蓊南山，采摘不曾难。三径风垆瓦铫，半廊竹濑松湍。昨朝悔未，携将茶董，同上长干。却忆苏门四友，曾经日给龙团。
朝中措·其五
作者：陈维崧
朝代：清
体裁：词

疏狂子野住台城，擪笛旧知名。劈裂铁龙醉吼，连环狞凤娇鸣。消磨岁月，千场蜡炬，一夜鹅笙。今日偶然闲想，因缘已似前生。
朝中措·其八
作者：陈维崧
朝代：清
体裁：词

画眉斜挂画帘东，爱汝语音工。食器官窑涨碧，药栏小架扶红。人今牵绊，一般惆怅，两处羁穷。寄语怜香旧侣，风前早为开笼。
朝中措·其六
作者：陈维崧
朝代：清
体裁：词

画栏雕槛尽临河，帘内水仙多。记得半塘初买，小船细雨鸣蓑。磁盆归贮，红泥密垄，锦石斜迤。今夜烟廊雨幔，谁人与尔婆娑。
朝中措·其十
作者：陈维崧
朝代：清
体裁：词

半生书癖墨成庄，气压邺签强。寒夜添香炙砚，调娱闲弄朱黄。一身作客，牛腰易束，鹤背难装。羡杀千年老蠹，钻穿故纸休粮。
朝中措·其四
作者：陈维崧
朝代：清
体裁：词

灯昏酒尽不胜情，倚幌听三更。恶草邻墙马龁，乱莎别馆虫鸣。家园此际，小楼半掩，纤月初生。多少幽坊冷市，绿窗一片枨枨。
朝中措·客中杂忆十首
作者：陈维崧
朝代：清

层层帘幕静焚香，萦篆袅缥缃。翠鸭娇擎磁鼎，红狮满贮铜釭。如今寂寞，孤灯黯淡，细雨淋浪。料尔春纤拨火，为侬也费思量。家乡绿雪蓊南山，采摘不曾难。三径风垆瓦铫，半廊竹濑松湍。昨朝悔未，携将茶董，同上长干。却忆苏门四友，曾经日给龙团。看花常傍隔村篱，携取折枝归。沙绿胆瓶磬口，矮红棐几乌皮。端相侧正，屏当疏密，用尽幽思。记得临行嘱汝，香绵裹好军持。灯昏酒尽不胜情，倚幌听三更。恶草邻墙马龁，乱莎别馆虫鸣。家园此际，小楼半掩，纤月初生。多少幽坊冷市，绿窗一片枨枨。疏狂子野住台城，擪笛旧知名。劈裂铁龙醉吼，连环狞凤娇鸣。消磨岁月，千场蜡炬，一夜鹅笙。今日偶然闲想，因缘已似前生。画栏雕槛尽临河，帘内水仙多。记得半塘初买，小船细雨鸣蓑。磁盆归贮，红泥密垄，锦石斜迤。今夜烟廊雨幔，谁人与尔婆娑。赪苞檀萼缀萧斋，幽韵袭人来。乍可酒边私嗅，偏宜鬓底微开。而今不见，踏残小径，寻遍苍苔。侧帽临风不语，几般怆旧情怀。画眉斜挂画帘东，爱汝语音工。食器官窑涨碧，药栏小架扶红。人今牵绊，一般惆怅，两处羁穷。寄语怜香旧侣，风前早为开笼。红鱼明鲦映沦漪，相间倍离离。卵色天装玳瑁，桃花水染胭脂。休嗟盆沼，外边雪浪，风骇涛飞。输尔翠涟拍甃，有人濠上相知。半生书癖墨成庄，气压邺签强。寒夜添香炙砚，调娱闲弄朱黄。一身作客，牛腰易束，鹤背难装。羡杀千年老蠹，钻穿故纸休粮。
朝中措·平山堂怀古用欧公原韵
作者：陈维崧
朝代：清

我来吊古傍隋宫，板渚雨濛濛。依旧平山堂外，淡烟疏柳长空。年年此地，漫天榆荚，著地东风。太息韶华几换，游人犹想仙翁。
朝玉阶·冬日过惠山下一梅亭
作者：陈维崧
朝代：清
体裁：词

曲径斜桥涧影迤。空山亭子好，趁闲过。小轩飐水似残荷。石栏经雨涩，遍青莎。短墙丛竹受风多。一声渔磬杳，湿烟蓑。黄梅着色斗新鹅。折来堪作供，佛头螺。
朝玉阶·冬日过惠山下一梅亭
作者：陈维崧
朝代：清

曲径斜桥涧影迤。空山亭子好，趁闲过。小轩飐水似残荷。石栏经雨涩，遍青莎。短墙丛竹受风多。一声渔磬杳，湿烟蓑。黄梅著色斗新鹅。折来堪作供，佛头螺。
木兰花慢·夜坐偶感
作者：陈维崧
朝代：清

正三更打遍，小帘外、雪花飞。有魏博监奴，天雄内宅，裤褶黄皮。僛僛。醵钱会食，爇两行、红烛雾成围。银甲崩腾碎摘，玉船狼籍争挥。依稀。啁唽更喧豗。诟谇旋嘲诙。笑贺公吴语，参军蛮语，相视然疑。吴姬。吟莺叫燕，记绿窗、细欬抵游丝。惆怅新眠难稳，凄凉旧梦都非。
木兰花慢·寿吴母黄夫人五十
作者：陈维崧
朝代：清

红云飞一朵，鸾鹤下、叩真妃。是江夏无双，吴公第一，两好门楣。相逢瑶台擘脯，说蓬莱、清浅事依稀。兴庆池头命妇，鹿门山下贤妻。恰依然椎髻牛衣。四十九年非。趁苕霅霜红，洞庭水碧，茶崦渔扉。回头莫论旧事，记满湖、灯火醉翁归。坐上麻姑天姥，膝前谢瀹王微。
木兰花慢·寿虞山张以韬四十
作者：陈维崧
朝代：清

虞山山拂水，风倒捲、吼帘泉。想红豆村庄，绛云楼阁，翰墨流传。风流后来谁继，有天都、逋客汉张骞。水槛斜欹垞北，晴轩正面湖前。王维今日画中禅。说尔最豪贤。羡坊号光和，里名通德，台曰超然。行年。只今四十，已手摩、铜狄叹桑田。侠骨毬场酒舍，閒身茶灶渔船。
木兰花慢·戊午中秋同既庭赋
作者：陈维崧
朝代：清

举觞浮皓魄，何故向、客中圆。只斫月吴刚，登楼王粲，一样难眠。长安。金波万顷，尽六宫、三市浸其间。天上桂轮晶饼，人间玉臂云鬟。年前。曾在马鞍山。半醉恰凭栏。对丹崖翠瀑，狂歌曼啸，漏尽才还。谁怜。萍踪无定，又天街、携手共君看。今夜凤城双阙，素娥分外婵娟。
木兰花慢·新霁过蝶庵访云臣不遇词以柬之
作者：陈维崧
朝代：清

杏花村卖酒，风弄处、一旗偏。且侧帽微吟，閒携步屧，来趁斜川。风前。暗添语笑，尽閒坊、小曲总暄妍。拟作鹤窥篱外，暂勾蝶出花间。阑干。柳絮滚香绵。吹向绣帘边。奈绿窗倚遍，垆薰阒若，茗椀依然。吟鞭。知他甚处，料狂僧、小史与流连。斗叶定迷深巷，冲歌准上游船。
木兰花慢·新霁过蝶庵访云臣不遇词以柬之
作者：陈维崧
朝代：清
体裁：词

杏花村卖酒，风弄处、一旗偏。且侧帽微吟，閒携步屧，来趁斜川。风前。暗添语笑，尽閒坊、小曲总暄妍。拟作鹤窥篱外，暂勾蝶出花间。阑干。柳絮滚香绵。吹向绣帘边。奈绿窗倚遍，垆薰阒若，茗碗依然。吟鞭。知他甚处，料狂僧、小史与流连。斗叶定迷深巷，冲歌准上游船。
木兰花慢·歌筵感旧
作者：陈维崧
朝代：清

谁家摇步障，明月夜、赏花天。正壁带红稠，帘衣绿绉，夹路钗钿。从前。也曾听处，渐如尘、似梦记难全。遮莫延秋门里，不然道政坊边。铜仙。有泪泻如铅。揽镜恼华颠。讵飘零江海，重归故国，再上珠筵。龟年。莫停歌拍，怕举头、皓魄不常圆。正月新蒲细柳，满场横竹么弦。
木兰花慢·歌筵感旧
作者：陈维崧
朝代：清
体裁：词

谁家摇步障，明月夜、赏花天。正壁带红稠，帘衣绿绉，夹路钗钿。从前。也曾听处，渐如尘、似梦记难全。遮莫延秋门里，不然道政坊边。铜仙。有泪泻如铅。揽镜恼华颠。讵飘零江海，重归故国，再上珠筵。龟年。莫停歌拍，怕举头、皓魄不长圆。正月新蒲细柳，满场横竹么弦。
木兰花慢·汴梁城内有李师师巷经过感赋
作者：陈维崧
朝代：清

是东京旧迹，愁漠漠、雨丝丝。怅赵宋繁华，樊楼笑语，总被风吹。凄其。剩勾栏在，照绿窗、曾挂月如规。今日颓垣废井，当年舞榭歌基。师师。雪貌玉为肌。玩月赏花时。惹君王夜幸，香橙暗擘，腻笋潜携。谁知。小屏风后，有周郎、低唱断肠词。一代春娇寂寞，半城夜火参差。
木兰花慢·过故友周文夏园亭
作者：陈维崧
朝代：清

东风昏似梦，又吹我、此间行。算有限欢娱，无多光景，也费经营。当初笑呼猿鹤，待功成、绿野始寻盟。空却池塘睡鸭，留些栏槛穿莺。盈盈。残月不胜情。依旧下帘旌。叹堤杨尚短，林花未满，舞馆先倾。清明。满园蝴蝶，只和烟、带雨舞回汀。黄雪廊边旧事，水明楼畔前生。
本意和倪云林原韵
作者：陈维崧
朝代：清

风光三月连樱笋，美人踌躇白日静。小屏空翠飐东风，不见其余见衫影。无端料峭春闺冷，忽忆青骢别乡井。长将妾泪[黑宛]红巾，愿作征夫车畔尘。人归迟，春去疾，雨丝满院流光湿。锦书远道嗟奚及，坐守吴山一春碧。何日功成还马邑，双倚枇杷花树立。夕阳飞絮化为萍，揽之不得徒营营。
杏花天·咏滇茶
作者：陈维崧
朝代：清

秾春冶叶朱门里，弄东风、红妆初试。残莺天气香绵坠，怊怅最宜著此。见多少、江南桃李，斜阳外、翩翩自喜。异乡花卉伤心死，目断昆明万里。
杏花天·题震修杏花小照
作者：陈维崧
朝代：清

虎头食肉通侯相，君本是、词场飞将。纷纷馀子真厮养，自署五湖之长。慈恩寺、春从蝶酿，红绫宴、饼如月样。杏园指日鞭丝漾，闹煞卖花深巷。
杨柳枝·本意
作者：陈维崧
朝代：清

袅娜丝杨水面生，波光柳态两盈盈。搅来风色昏于梦，不许春江绿不成。
极相思·夜饮友人所阿云待余不至留词而去归后和之
作者：陈维崧
朝代：清

如尘如梦如丝，脉脉意谁知。归来恨晚，休摇屈戍，慢叩罘罳。一阵碧虚窗外雨，三通鼓，人去多时。空留彩句，蜜花笺淡，凤胫灯攲。
极相思·忆梦
作者：陈维崧
朝代：清

湿云未敛香蝉，斜倚枕屏前。分明昨夜，依稀往事，院后廊边。下了红帘擎翠鉴，悄不觉，笑靥微圆。濛濛脉脉，如尘似影，记也难全。
枕上口号
作者：陈维崧
朝代：清

夜凉茉莉绽庭西，大有乡心不敢题。谁界窗棂数行月，可堪啼煞汝南鸡。
柳含烟·本事
作者：陈维崧
朝代：清

灵和柳，弄晴春，轻飐江南绿水。东风陌上又河边，得人怜。乱搭琼楼丝一把，故与玉郎牵惹。而今香絮滚斜晖，几时归。
柳枝 其一 人日过畹仙校书家三首
作者：陈维崧
朝代：清
体裁：词

几阵帘风漾雪肤，正春初。小姑年小理清歈，怯氍毹。浅道胜常钗胜转，红幡软。笼中鹦鹉为谁呼，似留予。
柳枝 其三 人日过畹仙校书家三首
作者：陈维崧
朝代：清
体裁：词

雪净春瓷隐绿光，发茶香。手擎江橘颤钗梁，玉纤凉。放夜传闻今岁早，银灯好。再来须尽十分狂，省萦肠。
柳枝 其二 人日过畹仙校书家三首
作者：陈维崧
朝代：清
体裁：词

兰焰平明一缕微，弄馀辉。含娇和梦换春衣，傍床帏。手拈红绶通眉语，凭郎主。郎看筝雁会翻飞，便须归。
柳枝·人日过畹仙校书家三首
作者：陈维崧
朝代：清

几阵帘风漾雪肤，正春初。小姑年小理清歈，怯氍毹。浅道胜常钗胜转，红幡软。笼中鹦鹉为谁呼，似留予。兰焰平明一缕微，弄馀辉。含娇和梦换春衣，傍床帏。手拈红绶通眉语，凭郎主。郎看筝雁会翻飞，便须归。雪净春瓷隐绿光，发茶香。手擎江橘颤钗梁，玉纤凉。放夜传闻今岁早，银灯好。再来须尽十分狂，省萦肠。
柳腰轻·赠妓和柳屯田韵
作者：陈维崧
朝代：清

白家蛮柳丝丝软，织不尽，莺和燕。酿雪轻阴，填词狎宴。况遇曲中高选。泥金襻、蘸雨逾鲜，墨花襦、无风犹颤。谁耐钿筝衮遍，小立在、红桥窄板。文鸯薄倖，青娥憔悴，鹊信沈吟都变。偏今夜、不肯留侬，听门前、暮鸦啼断。
柳腰轻·赠妓和柳屯田韵
作者：陈维崧
朝代：清
体裁：词

白家蛮柳丝丝软，织不尽，莺和燕。酿雪轻阴，填词狎宴。况遇曲中高选。泥金襻、蘸雨逾鲜，墨花襦、无风犹颤。谁耐钿筝衮遍，小立在、红桥窄板。文鸯薄倖，青娥憔悴，鹊信沉吟都变。偏今夜、不肯留侬，听门前、暮鸦啼断。
桂枝香·甲寅中秋
作者：陈维崧
朝代：清

霜檐如洗。有碧落冰轮，今夜飞坠。月海霓裳，残拍凄凉犹记。素娥休向吴宫照，有多年、雕阑锦砌。金波万顷，细看来是，倚栏人泪。算世上、云鬟玉臂。和老去英雄，一般憔悴。落叶啼螀，只是夜长难睡。银壶拟溯孤光倒，奈沈沈、闷怀先醉。水明楼畔，西风江上，有宾鸿唳。
桂枝香·甲寅中秋
作者：陈维崧
朝代：清
体裁：词

霜檐如洗。有碧落冰轮，今夜飞坠。月海霓裳，残拍凄凉犹记。素娥休向吴宫照，有多年、雕阑锦砌。金波万顷，细看来是，倚栏人泪。算世上、云鬟玉臂。和老去英雄，一般憔悴。落叶啼螀，只是夜长难睡。银壶拟溯孤光倒，奈沉沉、闷怀先醉。水明楼畔，西风江上，有宾鸿唳。
桂枝香·石亭探桂和竹逸韵
作者：陈维崧
朝代：清

晴秋滴黛。肯闭置车中，学妇人态。南郭先生，约我画溪击汰。石亭老桂槎枒甚，续前游、何妨今再。霜篷汎酒，僧庐斗茗，谈禅说怪。渐石壁、斜翻暮霭。照乱槲丛篁，藓痕缠虿。忽放狂颠老子，生平无赖。西风敛却英雄手，只频年、持螯擘蟹。城阴归晚，缤纷金粟，帽檐齐戴。
桂枝香·蟹
作者：陈维崧
朝代：清
体裁：词

蒌蒿浅渚。有郭索爬沙，搅乱村杵。溪簖霜红，织满夕阳鸦渡。渔人拂晓提筐唤，小门边、陡惊羁旅。羔材谁算，子鱼通印，河鲀雪乳。记昨岁、秋窗鸣雨。见小插黄花，湿蝉拖处。笑说螯肥，双陆桂堂曾赌。玉纤帘底须亲擘，况西风、酿寒如许。沉吟此事，何时还又，暗听街鼓。
桂枝香·蟹
作者：陈维崧
朝代：清

蒌蒿浅渚。有郭索爬沙，搅乱村杵。溪簖霜红，织满夕阳鸦渡。渔人拂晓提筐唤，小门边、陡惊羁旅。羹材谁算，子鱼通印，河鲀雪乳。记昨岁、秋窗鸣雨。见小插黄花，湿蝉拖处。笑说螯肥，双陆桂堂曾赌。玉纤帘底须亲擘，况西风、酿寒如许。沈吟此事，何时还又，暗听街鼓。
桂殿秋·偶记
作者：陈维崧
朝代：清

春漠漠，雨疏疏，绮窗偷访薛涛居。凝情低咏年时句，人在东风二月初。
桂殿秋·淮河夜泊
作者：陈维崧
朝代：清

波淼淼，月胧胧，神巫争赛禹王宫。船头水笛吹晴碧，樯尾风灯飐夜红。
桃源忆故人·人日感旧
作者：陈维崧
朝代：清
体裁：词

画帘垂处春光乱，百感最难消遣。记得风斜彩燕，小立珍珠院。岁华又到粘鸡宴，砌下春兰尚浅。人日春人不见，日近人儿远。
桃源忆故人·人日感旧
作者：陈维崧
朝代：清

画帘垂处春光乱，百感最难消遣。记得风斜彩燕，小立珍珠院。岁华又到黏鸡宴，砌下春兰尚浅。人日春人不见，日近人儿远。
桃源忆故人·春日过澹生校书所居旧址
作者：陈维崧
朝代：清

酒阑曾过平康宿，风飐绣帘簌簌。红板桥连西曲，微雨樱桃熟。而今风景伤春目，不见沿溪花竹。荠麦平畴摇绿，蛱蝶和烟逐。
桃源忆故人·秋日晒扇见故人王湛斯画柳赋此志感
作者：陈维崧
朝代：清

天涯乍遇宣城叟，御苑听砧时候。曾写几行疏柳，劝我青门酒。别来往事消沈久，只有齐纨在手。露叶烟条依旧，解与愁眉斗。
桃源忆故人·秋日晒扇见故人王湛斯画柳赋此志感
作者：陈维崧
朝代：清
体裁：词

天涯乍遇宣城叟，御苑听砧时候。曾写几行疏柳，劝我青门酒。别来往事消沉久，只有齐纨在手。露叶烟条依旧，解与愁眉斗。
桃源忆故人·重游惠山寄畅园怀秦对岩检讨
作者：陈维崧
朝代：清

松湍百道喧晴雪，冷瀑何年才歇。水上瘦梅如铁，眠补红桥缺。从军年少巴陵客，三载金笳画戟。莫听楚天百舌，千里同明月。
梁溪顾梁汾舍人过访赋此以赠兼题其小像
作者：陈维崧
朝代：清

二十年前，曾见汝、宝钗楼下。春二月、铜街十里，杏衫笼马。行处偏遭娇鸟唤，看时谁让珠帘挂。只沈腰今也不宜秋，惊堪把。且给个，金门假；好长就，旗亭价。记炉烟扇影，朝衣曾惹。芍药才填妃子曲，琵琶又听商船话。笑落花和泪一般多，淋罗帕。
梅子黄时雨·本意
作者：陈维崧
朝代：清

天水空濛，只将暝织愁，催雨添恙。乍过了东风，杨花一桁。弹指还惊仲夏，萧萧檐瓦跳珠响。葡萄涨。鸠妇唤晴，凫母眠浪。惆怅。他乡谁傍。算炉薰药裹，聊自屏当。料故国楼头，茶烟新飏。豆绿缸中梅水满，何时小啜龙团饷。苔衣长。赋得苧衫难爽。
梦扬州·蘧庵先生久客维扬词以寄怀
作者：陈维崧
朝代：清

蜀冈头。记狂夫、旧日曾游。薄倖樊川，赢得一梦青楼。红桥上，藕丝菱蔓，当时费尽凝眸。平陈业，烟花记，可怜逝水悠悠。老矣先生何求。也雨楫烟帆，北谒诸侯。鹤发开元，老泪铜仙争流。红衣落尽西风起，怕隋堤、最不宜秋。隐隐见，一江灯火，人隔扬州。
梦芙蓉·寒月
作者：陈维崧
朝代：清

倍觉姮娥寡。奈金波早冻，素光空泻。此时帝里，六馆并三瓦。拥炉围粉帕。畴怜夜景如画。让碧空中，只一丸独自，冷向凤楼挂。除是贺兰山下。老将营门，看得分明也。清辉纵好，此外谁知者。长宵更鼓打。兔华莫也生怕。且待新春，点红灯万盏，照著闹蛾耍。
正月二十日，从吴天石处读纬云弟京邸春词，
作者：陈维崧
朝代：清

今年明月无情甚，偏向江东。只照军容，不放银花万树红。凤城飞下征南骑，一片刀弓。铁甲呼风，愁煞思乡沈侍中。
步月·本意
作者：陈维崧
朝代：清

小市门东，板桥巷北，暗中瞥见芳姿。明眸腻脸，夜静漾帘衣。碧柳映、几层衫子，红蕖露、一辆鞋儿。斜靠著、江梅一树，刚到半开时。铜驼街又敞，奈珠屏似水，此恨谁知。弄春纤、香橙代解，回秋水、罗帕亲携。归去也，一钩春月水仙祠。
武陵春·舟次虎邱
作者：陈维崧
朝代：清

四面吴山争窈窕，浓绿罨归舟。寺外人家桥上楼，春水尽情流。主簿祠前斜日漾，惹起旧时愁。石上苔痕青未休，曾做少年游。
殢人娇
作者：陈维崧
朝代：清

记得君家，踠地垂杨低亸。更紫艳、临风千朵。每逢花发，绿窗边有我。与两三、禅侣词人闲坐。今岁吴天，君浮越舸。压烟江、一帆斜簸。家园春景，说依然婀娜。无人处、一树浓香深锁。
殢人娇·早过友人斋头书所见
作者：陈维崧
朝代：清

庭院清清，漾起捲帘风大。帘底露、粉郎闲坐。消停半晌，又氍毹横卧。无甚事、吹得小池萍破。曲本慵翻，歌场懒作。绿莎上、戏将钱簸。惯寻人事，却嗔人真个。唤不应、走弄菊花残朵。
殢人娇·晚浴
作者：陈维崧
朝代：清

几阵蝉嘶，趖了一枝花影。帘底下、井华冰冷。绡裳乍解，更红酥寒凝。似素藕、浸勾碧湖千顷。浴罢凭阑，晚妆慵整。且消受、凉花绿茗。盈盈皓月，渐低窥金井。又画就、深院夜香风景。
殢人娇·闲况
作者：陈维崧
朝代：清

屋对晴山，黛影离离争泫。山梅瘦、递香窗眼。细煎绿雪，注乳花盈椀。隐几坐、笺竟黄庭下卷。饲鹤斜桥，听莺空馆。更相邀、两三狂狷。看云选石，趁闲身尚健。此外事、付与天公总管。
殢人娇·闲况
作者：陈维崧
朝代：清
体裁：词

屋对晴山，黛影离离争泫。山梅瘦、递香窗眼。细煎绿雪，注乳花盈碗。隐几坐、笺竟黄庭下卷。饲鹤斜桥，听莺空馆。更相邀、两三狂狷。看云选石，趁闲身尚健。此外事、付与天公总管。
氐州第一·秋日怀东皋诸子用周美成韵
作者：陈维崧
朝代：清

千片芰荷零乱，帘捲西风，人倚楼小。横竹泠泠，峭风历历，一碧远天缥缈。非淡非浓，飐水国、村村斜照。中酒心情，欲寒天气，暗催人老。三十六鳞江上少。奈无限、旧愁缭绕。沙鸟将雏，江凫傍母，秋水柴门抱。正搓橙、时候也，题糕近、龙山欢笑。写尽吴笺，盼晴空、翠屏都晓。
氐州第一·诘鼠戏同云臣作
作者：陈维崧
朝代：清

秋夜灯青，窸窣作响，先生拔剑而怒。鼠辈来前，复何敢尔，尔罪诚难悉数。蛇蝮犹堪耐，不耐汝曹伛偻。每到更深，触翻杯沥，动摇屏柱。书籍纵横遭点污。挦扯到、五车六库。穴内乘车，蜜中渍矢，变幻难凭据。饮河归休浪喜，高堂下、狱词先具。速付欧刀，便豳风、也思熏汝。
氐州第一·鼠对
作者：陈维崧
朝代：清
体裁：词

带月啼梁，乘夜发屋，戴头人立而语。顾谓主人，憎予太甚，芥蒂宁因细故。寠薮无长物，幸托坳堂沮洳。昔在仓中，李斯丞相，记曾相慕。今日深文何太苦。笑作事、乃公殊误。侠不屠龙，仙难控鹤，仅磔张汤鼠。安能久居郁郁，化青蝠、凌空飞去。古洞长松，有鼪鼯、是吾伴侣。
氐州第一·鼠对
作者：陈维崧
朝代：清

带月啼梁，乘夜发屋，戴头人立而语。顾谓主人，憎予太甚，芥蒂宁因细故。寠薮无长物，幸托坳堂沮洳。昔在仓中，李斯丞相，记曾相慕。今日深文何太苦。笑作事、乃公殊误。侠不屠龙，仙难控鹤，仅磔张汤鼠。安能久居郁郁，化青蝠、淩空飞去。古洞长松，有鼪鼯、是吾伴侣。
水调歌头
作者：陈维崧
朝代：清
体裁：词

东海黄门老，疾革话悲酸，呼儿吾骨累汝，霜剪一灯寒。休返田横岛上，何用要离冢侧，莫恤道途艰。忆奉重华命，遣往敬亭山。三十载，怜弱水，几回乾。铁衣生既未着，鬼亦戍其间。此地层崖沓嶂，正接蒋陵钟阜，紫翠涌千盘。若有人兮在，竦剑守重关。
水调歌头
作者：陈维崧
朝代：清

东海黄门老，疾革话悲酸，呼儿吾骨累汝，霜剪一灯寒。休返田横岛上，何用要离冢侧，莫恤道途艰。忆奉重华命，遣往敬亭山。三十载，怜弱水，几回乾。铁衣生既未著，鬼亦戍其间。此地层崖沓嶂，正接蒋陵钟阜，紫翠涌千盘。若有人兮在，竦剑守重关。
水调歌头 汾西侯仲辂示我九日纪梦词二阕依韵奉和 其一
作者：陈维崧
朝代：清
体裁：词

月落边墙黑，几扇雁门开。苍然西极风雨，都向二陵来。闻说胭脂小伎，能唱横汾旧曲，家傍古轮台。我欲与之语，红粉最怜才。饮醇酒，近妇女，莫疑猜。世间馀子何限，两手底须推。安得飞狐峪口，偕汝吹箫击筑，一日笑千回。绿酒不晓事，有闷未能排。
水调歌头·元夕前董樗亭至都下，樗亭昨岁射陂遇盗，身被重创，患不克来，今之来也，词以志喜，即用樗亭见赠原韵
作者：陈维崧
朝代：清

月黑淮南县，卸驮正关门。门前声息汹汹，势若雨倾盆。斫臂霜刀攒猬，燎瓦狐灯掣电，骇绝洞心魂。讵复有活理，遑暇顾琴尊。重握手，惊往事，剪灯论。追思胥江酒伴，只我与君存。三客弱来一个，公又几为异物，软语剪难分。抹眵细相认，老眼日来昏。
水调歌头·其二
作者：陈维崧
朝代：清
体裁：词

一笑老松下，握手亦前缘。昨宵黄花节候，妒汝小游仙。推道巫云入梦，谁料玳筵真个，事已遍流传。我在银笙底，偷谱鹧鸪天。追代马，挟赵瑟，是何年。兵家女有殊色，可许阮公眠。讵少朱门丝管，那抵青楼帘槛，如镜复如烟。天上兔华满，只照别家圆。
水调歌头·初夏吴门舟次董樗亭钱葆馚留饮顾梁汾适至即席分韵
作者：陈维崧
朝代：清

往事细如雨，新水滑于罗。十年才一会面，不饮欲如何。雪抑松江银鲊，黄铸洞庭卢橘，酌以小红螺。仆素不胜酒，醉态亦傀俄。相乐也，复相泣，起婆娑。眼中之人老矣，春后落花多。休管谁家龙凤，不若狗儿吹笛，伴取胆娘歌。小别数日耳，榴月复经过。
水调歌头·咏美人秋千
作者：陈维崧
朝代：清

昨夜湔裙罢，今日意钱回。粉墙正亚朱户，其外有铜街。百丈同心綵索，一寸双文画板，风飐绣旗开。低约腰间素，小摘鬓边牌。翩然上，掠绿草，拂苍苔。粉裙欲起未起，弄影惜身材。忽趁临风回鹘，快作点波新燕，糁落一庭梅。向晚半轮玉，隐隐照遗钗。
水调歌头·夏五大雨浃月，南亩半成泽国，而梁溪人尚有画舫游湖者，词以寄慨
作者：陈维崧
朝代：清
体裁：词

翠釜一朝裂，铜狄尽流船。江南五月天漏，炼石补仍穿。骤若淫龙喷沫，狂比长鲸跋浪，庐舍没长川。菱蔓绕床下，钓艇系门前。今何日，民已困，况无年。家家秧马，闲坐墟井断炊烟。何处玉箫金管，犹唱雨丝风片，烟水泊游船。此曲纵娇好，听者似啼猿。
水调歌头·夏五大雨浃月，南亩半成泽国，而梁溪人尚有画舫游湖者，词以寄慨
作者：陈维崧
朝代：清

翠釜一朝裂，铜狄尽流船。江南五月天漏，炼石补仍穿。骤若淫龙喷沫，狂比长鲸跋浪，庐舍没长川。菱蔓绕床下，钓艇繫门前。今何日，民已困，况无年。家家秧马，闲坐墟井断炊烟。何处玉箫金管，犹唱雨丝风片，烟水泊游船。此曲纵娇好，听者似啼猿。
水调歌头·夜饮季端木斋中归忽尔飞雪填词奉柬并怀尊甫孚公
作者：陈维崧
朝代：清
体裁：词

昨夜醉君酒，归路雪飞花。淋衣那更裂烛，袖秃不禁遮。妆遍琼楼万瓦，凝透绡宫千幕，冻杀冷虾蟆。纸破苦拉杂，柱朽怕槎枒。吾笑我，寒至此，独何耶。愁时恨不倩汝，为我唤筝琶。忽忆哦松尊甫，今夜断桥晴雪，吟兴定然佳。客睡几曾着，城上咽悲笳。
水调歌头·夜饮季端木斋中归忽尔飞雪填词奉柬并怀尊甫孚公
作者：陈维崧
朝代：清

昨夜醉君酒，归路雪飞花。淋衣那更裂烛，袖秃不禁遮。妆遍琼楼万瓦，凝透绡宫千幕，冻杀冷虾蟆。纸破苦拉杂，柱朽怕槎枒。吾笑我，寒至此，独何耶。愁时恨不倩汝，为我唤筝琶。忽忆哦松尊甫，今夜断桥晴雪，吟兴定然佳。客睡几曾著，城上咽悲笳。
水调歌头·宋荔裳曹顾庵王西樵招集刘峻度葭园即席限韵
作者：陈维崧
朝代：清

钿犊朱扉外，宝鸭画堂中。重逢把酒飞盖，倍觉旅愁空。人有庾徐潘陆，坐有楼台丝竹，那减晋人风。慎莫赋怅怅，亟为拉红红。吾醉矣，拓金戟，倚长弓。不改狂奴故态，耳语有群公。官是金闺贵客，身是画溪愁客，客自不相同。起觅铁绰板，高唱大江东。
水调歌头·平远堂雨中即事。林天友使君席上同曹顾庵、丁药园、胡存人、吴园次、六益、余澹心、尤悔庵、宋既庭、钱宫声、顾云美、伊人、天石、赵旦兮、毛行九分赋，共用烟字
作者：陈维崧
朝代：清

千古莺花窟，四月雨晴天。阑干一望平远，浓淡石湖烟。催取茶鎗酒幔，唤得筝师篴伎，来做饯春筵。且起舞回鹘，休去听啼鹃。觞未半，风乍起，雨铿然。嵯峨古塔将压，抉屋势斜穿。万斛铃音铎语，四壁鲸呿鳌掷，劈裂几条弦。脱帽叫奇绝，此景倩谁传。
水调歌头·庚申五日
作者：陈维崧
朝代：清

又是女儿节，何处贳香醪。艾装碧虎闪烁，与汝复相遭。回忆家乡此际，不少痴儿騃女，綵鹢绣旗摇。蹙起一川雪，崩落半空涛。渚宫远，沣水阔，恐难招。古来陈事何限，细数总今朝。楚国湘累自苦，齐国薛君自乐，一笑等鸿毛。我自饮我酒，卿自读卿骚。
水调歌头·忆商邱宋介子西湄草堂
作者：陈维崧
朝代：清
体裁：词

雪苑女墙外，水色绿于苔。郭南潭子尤胜，淼淼浸楼台。长记升平旧事，弥望风亭雨榭，荡桨百壶来。谁向乱前说，说罢使人哀。西湄好，忆客夏，寄高斋。南烹为余细糁，棐几净纤埃。君笑热由卿至，仆笑羔应还我，戏语类优俳。摇橹没烟去，背指野棠开。
水调歌头·忆商邱宋介子西湄草堂
作者：陈维崧
朝代：清

雪苑女墙外，水色绿于苔。郭南潭子尤胜，淼淼浸楼台。长记升平旧事，弥望风亭雨榭，荡桨百壶来。谁向乱前说，说罢使人哀。西湄好，忆客夏，寄高斋。南烹为余细糁，棐几净纤埃。君笑热由卿至，仆笑羹应还我，戏语类优俳。摇橹没烟去，背指野棠开。
水调歌头·新秋寄骥沙徐仲宣
作者：陈维崧
朝代：清

秋色洁于雪，澄湛到帘钩。凭轩忆尔更剧，君亦念余不。记客泉亭草寺，闲弄吟篷钓笛，相与狎沙鸥。一笑别君去，四节忽如流。大江边、残照里，仲宣楼。烟波虾菜，料尔生计尽优游。此地孤城绝岛，长被蛟涎兔汁，鍊足一天秋。横竹吹阿滥，叫醒千古愁。
水调歌头·早秋托兴
作者：陈维崧
朝代：清

秋色一天雪，林壑映新旸。皎如三尺新水，出匣漾干将。亟敞杉窗竹院，要使金风玉露，洒濯我轩廊。飒爽上眉宇，皎洁到衣裳。小楼上，望极浦，太微茫。估船夜笛江上，并作十分凉。安得中原豁处，饱看出栊苍狗，大猎一千场。淅罢刀头米，射杀鹿边獐。
水调歌头·橄榄
作者：陈维崧
朝代：清

造物有本性，此味最高严。清芬却带酸涩，品格压黄柑。多少橘官软美，无数荔奴甘滑，侧目看新参。谏议尔之职，膻毳我何堪。析烦热，开结轖，涤尘凡。颇闻人语，输与崖蜜十分甜。长揖水晶人退，不诣内黄侯谢，径自返漳南。独醒颇相忆，摇落在江潭。
水调歌头·毛会侯席上限咏鹿脯诗，词以代之，同王惟夏、方雪眠、毛大可、允大诸君赋
作者：陈维崧
朝代：清

那晓鲁公帖，有手且飞觞。觞行更催擘脯，此乐甚堂堂。笑寄鹿皮翁语，乃有神仙上界，欲以汝为粮。玉馔莫深恨，底事不潜藏。呼毕卓，牵阮籍，态颓唐。百年所得有限，不若醒而狂。热洛河须痛饮，明日北风大作，结束上平冈。箭作饿鸱叫，袒裼猎黄獐。
水调歌头·汾西侯仲辂示我九日纪梦词二阕依韵奉和
作者：陈维崧
朝代：清

月落边墙黑，几扇雁门开。苍然西极风雨，都向二陵来。闻说胭脂小伎，能唱横汾旧曲，家傍古轮台。我欲与之语，红粉最怜才。饮醇酒，近妇女，莫疑猜。世间馀子何限，两手底须推。安得飞狐峪口，偕汝吹箫击筑，一日笑千回。绿酒不晓事，有闷未能排。一笑老松下，握手亦前缘。昨宵黄花节候，妒汝小游仙。推道巫云入梦，谁料玳筵真个，事已遍流传。我在银笙底，偷谱鹧鸪天。追代马，挟赵瑟，是何年。兵家女有殊色，可许阮公眠。讵少朱门丝管，那抵青楼帘槛，如镜复如烟。天上兔华满，只照别家圆。
水调歌头·渡长荡湖望三茅峰
作者：陈维崧
朝代：清

我住太湖口，四面匝烟鬟。周回萦青缭黛，中托白银盘。且纵龙宫一苇，耕破琼田万亩，笑傲水云宽。篷背唱铜斗，沙尾辨金坛。雪浪吼，大鱼出，矗如山。茅家兄弟笑我，前路足风湍。君自骖鸾翳鹤，我自骑鲸跨鲤，各自不相关。挥手谢之去，吹笛弄潺湲。
水调歌头·溪泛
作者：陈维崧
朝代：清
体裁：词

谁送半城绿，恰是两溪风。茫茫银涛雪浪，天水有无中。每到簟纹平处，不觉水香肥极，一色玉玲珑。最恼闲鸥鹭，偏解占空濛。驾一苇，凌万顷，浩无穷。今宵圆月定好，寄语织绡宫。脱帽五湖风景，捲幔半生心事，杳霭纵吟篷。一笛中流发，乃是绿蓑翁。
水调歌头·溪泛
作者：陈维崧
朝代：清

谁送半城绿，恰是两溪风。茫茫银涛雪浪，天水有无中。每到簟纹平处，不觉水香肥极，一色玉玲珑。最恼闲鸥鹭，偏解占空濛。驾一苇，淩万顷，浩无穷。今宵圆月定好，寄语织绡宫。脱帽五湖风景，捲幔半生心事，杳霭纵吟篷。一笛中流发，乃是绿蓑翁。
水调歌头·画楼诗为西陵吴子玙赋
作者：陈维崧
朝代：清
体裁：词

有客向余说，昨又到湖头。湖中翠奁未敛，湖畔水明楼。万本澄心堂纸，千页大观楼帖，百幅李营丘。盘礴此楼上，缥缈紫绨裘。风弄麝，波漾縠，浩悠悠。涌金门外新月，听足采菱讴。分付危栏飞槛，莫遣于祠岳墓，烟景触帘钩。贮酒兼贮茗，不贮古今愁。
水调歌头·画楼诗为西陵吴子玙赋
作者：陈维崧
朝代：清

有客向余说，昨又到湖头。湖中翠奁未敛，湖畔水明楼。万本澄心堂纸，千页大观楼帖，百幅李营邱。盘礴此楼上，缥缈紫绨裘。风弄麝，波漾縠，浩悠悠。涌金门外新月，听足采菱讴。分付危栏飞槛，莫遣于祠岳墓，烟景触帘钩。贮酒兼贮茗，不贮古今愁。
水调歌头·留别澹心即用来韵
作者：陈维崧
朝代：清

离别亦常事，惆怅慎毋然。归舟一路弄笛，吹裂水中天。犹记吴趋坊后，再到惠山松畔，两地酒如泉。不久聚花下，小别向风前。白翎雀，鸡叫子，想夫怜。岐王空宅，旧日法曲散如烟。君有龙文百轴，近作小词一卷，千载定流传。早觅贺怀智，亟付李延年。
水调歌头·留别阿云
作者：陈维崧
朝代：清

真作如此别，直是可怜虫。鸳裯麝薰正暖，别思已匆匆。昨夜金尊檀板，今夜晓风残月，踪迹太飘蓬。莫以衫痕碧，偷揾脸波红。分手处，秋雨底，雁声中。回躯揽持，重抱宵箭怅将终。安得当归药缺，更使大刀环折，萍梗共西东。絮语未及已，帆势破晴空。
水调歌头·留别阿云
作者：陈维崧
朝代：清
体裁：词

真作如此别，直是可怜虫。鸳裯麝薰正煖，别思已匆匆。昨夜金尊檀板，今夜晓风残月，踪迹太飘篷。莫以衫痕碧，偷揾脸波红。分手处，秋雨底，雁声中。回躯揽持，重抱宵箭怅将终。安得当归药缺，更使大刀环折，萍梗共西东。絮语未及已，帆势破晴空。
水调歌头·睢阳寓馆感旧题壁
作者：陈维崧
朝代：清
体裁：词

惆怅复惆怅，直视草茫茫。风摇葵子藚叶，蝼蝈上空墙。满目西州门内，转眼黄公垆畔，前事惹思量。摇膝并负手，绕柱更循廊。天欲黑，灯半绿，月微黄。中年哀乐，何况人又在他乡。飘去娇丝脆板，留下残香剩茗，狼籍小纱窗。拨置不足道，念此断人肠。
水调歌头·睢阳寓馆感旧题壁
作者：陈维崧
朝代：清

惆怅复惆怅，直视草茫茫。风摇葵子藚叶，蝼蝈上空墙。满目西州门内，转眼黄公垆畔，前事惹思量。摇膝并负手，绕柱更循廊。天欲黑，灯半绿，月微黄。中年哀乐，何况人又在他乡。飘去娇丝脆板，留下残香剩茗，狼藉小纱窗。拨置不足道，念此断人肠。
水调歌头·立秋前一日述怀柬许岂凡
作者：陈维崧
朝代：清

将相宁有种，坚子半成名。蚍蜉切莫撼树，听我短歌行。薄俗人奴笞骂，末路妇人醇酒，一笑万缘轻。夫子知我者，试与说生平。斫豪猪，炙走兔，掣长鲸。群儒龌龊可笑，我自习纵横。明发西风削草，且约博徒会猎，小趁一秋晴。须作猬毛磔，箭作饿鸱鸣。
水调歌头·纪恨为魏里张太君赋
作者：陈维崧
朝代：清

越国燕莺地，春日绮罗年。张星本连天上，朱户隐㛹娟。谁料罗窗绣阁，吹到零风冷雾，飘散亦前缘。旧日画眉事，追纪那能全。织锦曲，缄情泪，寄谁边。漳河独火小店，彻夜雨绵绵。请看古来青史，何限伤心红粉，唱煞隔江船。且尽一杯酒，莫拨四条弦。
水调歌头·舍南庭前牡丹将放词以催之
作者：陈维崧
朝代：清

峭冷侵金鸭，乍暖熨铜龙。东皇好景何限，相别苦匆匆。二十四番花信，一百五朝寒食，几阵酒旗风。豆吐蚕婆绿，花绽鼠姑红。画栏西，绮窗北，锦城中。姚黄何事羞涩，媚脸未全融。速办慈恩车骑，并倩华清钿笛，邀取谪仙翁。早放木芍药，慢舞玉珑璁。
水调歌头·舍南庭前牡丹将放词以催之
作者：陈维崧
朝代：清
体裁：词

峭冷侵金鸭，乍煖熨铜龙。东皇好景何限，相别苦匆匆。二十四番花信，一百五朝寒食，几阵酒旗风。豆吐蚕婆绿，花绽鼠姑红。画栏西，绮窗北，锦城中。姚黄何事羞涩，媚脸未全融。速办慈恩车骑，并倩华清钿笛，邀取谪仙翁。早放木芍药，慢舞玉珑璁。
水调歌头·被酒与客话
作者：陈维崧
朝代：清
体裁：词

老子半生事，忼慨喜交游。过江王谢子弟，填巷哄华驺。曾记兽肥草浅，正值风毛雨血，大猎北冈头。日暮不归去，霜色冷吴钩。今老大，嗟落拓，转沉浮。畴昔博徒酒侣，一半葬荒丘。闭置车中新妇，羞缩严家饿隶，说著亦堪愁。我为若起舞，若定解此不。
水调歌头·被酒与客话
作者：陈维崧
朝代：清

老子半生事，慷慨喜交游。过江王谢子弟，填巷哄华驺。曾记兽肥草浅，正值风毛雨血，大猎北冈头。日暮不归去，霜色冷吴钩。今老大，嗟落拓，转沈浮。畴昔博徒酒侣，一半葬荒邱。闭置车中新妇，羞缩严家饿隶，说著亦堪愁。我为若起舞，若定解此不。
水调歌头·读董舜民苍梧词题后
作者：陈维崧
朝代：清

老屋数间耳，世事不关渠。堆墙牛腰囷蠢，巨束笋般粗。中有奇文兀奡，每夜必腾光怪，鳌掷与鲸呿。力压古声叟，气慑万獠奴。珠零乱，玉夭矫，翠模糊。我行以手扪摸，作此定谁欤。既似苔纹瓦篆，又似碑残鼓齾，字里吼于菟。乃是兰陵董，词集曰苍梧。
水调歌头·赠西陵周勿庵
作者：陈维崧
朝代：清

拍手唱铜斗，蹋地舞回波。世间穷达有命，扰扰若之何。收罢百钱帘下，雨后一街人少，客有猎缨过。仆病坐磨蝎，君丑类鸡窠。如箕舌，皤其腹，口悬河。眼中只爱绿帻，谁解爱青娥。颇怪丈人痀偻，却恐舍人居謈，戏语莫相呵。绝倒黄幡绰，抚掌敬新磨。
水调歌头·赵北口作
作者：陈维崧
朝代：清
体裁：词

忽复出门去，万事总由天。难忘只有烟水，永不罢相怜。此地燕南赵北，尽日黄尘白草，那抵旧溪山。讵料故乡景，陡落笋舆前。鄚州镇，大沽口，水云宽。空明浩淼，碧筱红蓼满汀湾。也有鱼羔莲米，安得笛床茶臼，水阁两三间。卧听吴娘橹，带暝唱歌还。
水调歌头·赵北口作
作者：陈维崧
朝代：清

忽复出门去，万事总由天。难忘只有烟水，永不罢相怜。此地燕南赵北，尽日黄尘白草，那抵旧溪山。讵料故乡景，陡落笋舆前。鄚州镇，大沽口，水云宽。空明浩淼，碧筱红蓼满汀湾。也有鱼羹莲米，安得笛床茶臼，水阁两三间。卧听吴娘橹，带暝唱歌还。
水调歌头·送侯叔岱之彭城
作者：陈维崧
朝代：清

酒罢忽不乐，结束挽强弓。彭城此去苍莽，水蓼满陂红。戏马台边骋望，下有河流似弩，混混尽鱼龙。吾意欲起舞，屈指几英雄。斜阳恨，关山影，一杯中。袁曹刘项，付与烟草没孤鸿。莫管千秋閒事，休误一生作达，笳吹竞西风。盼盼去已久，明月小楼空。
水调歌头·送原白北上
作者：陈维崧
朝代：清

莫作恋豆马，直学脱韝鹰。送君秣魏刷赵，万里惬飞腾。颇怪今人离别，出户定然复入，刺刺实堪憎。似尔最飒爽，物态直凭陵。公子去，臣宜从，病未能。行也勉旃努力，勿复惮炎蒸。为我慈仁阁下，寄讯支离老叟，短发定鬅鬙。待我上元候，同看凤城灯。
水调歌头·送宋荔裳观察入都并寄蓼天司业同顾庵西樵赋
作者：陈维崧
朝代：清
体裁：词

酒冷天寒日，人去客愁中。数行钿蝉柱雁，祖饯出城东。衣上青天明月，马上黄河飞雪，雁背染霜红。如此作装急，磊砢相桓公。千斤椎，七宝辔，百石弓。从奴宾客，所过栈马啮残通。定过淮阴祠下，更到望诸墓上，怀古飒悲风。若见苏司业，言我鬓成翁。
水调歌头·送宋荔裳观察入都并寄蓼天司业同顾庵西樵赋
作者：陈维崧
朝代：清

酒冷天寒日，人去客愁中。数行钿蝉柱雁，祖饯出城东。衣上青天明月，马上黄河飞雪，雁背染霜红。如此作装急，磊砢相桓公。千斤椎，七宝辔，百石弓。从奴宾客，所过栈马齧残通。定过淮阴祠下，更到望诸墓上，怀古飒悲风。若见苏司业，言我鬓成翁。
水调歌头·送恽南田之钱塘并柬毛稚黄
作者：陈维崧
朝代：清

蹑屩上灵隐，吹笛下吴淞。送君恰值新爽，纤月印船篷。犹忆冷泉亭上，百道跳珠喷雪，飞瀑挂杉松。一别十八载，吾老渐成翁。故人去，携笔墨，写空濛。不知老已将至，挥洒醉偏工。为讯盐桥毛子，果否别来无恙，底事断诗筒。人世作达耳，长邑郁焉穷。
水调歌头·酬别沈凤于即用来韵
作者：陈维崧
朝代：清

君住马溪上，我住滆湖中。平生酒颠花恼，此事那输公。自逐鹓班鹭队，回忆练裙檀板，甚日恰重逢。也料秋江畔，开到粉芙蓉。人世事，枝向背，絮西东。青山见人分袂，替作别时容。纵使锦袍入直，讵抵绿蓑听雨，钓艇漾晴空。他日访君处，烟水定留侬。
水调歌头·雪夜再赠季希韩叠前韵
作者：陈维崧
朝代：清
体裁：词

海上玉龙舞，糁作满空花。城中十万朱户，琼粉乱周遮。愁对一天飞雪，不见昨宵明月，桂影蚀金蟆。短鬓飒秋叶，僵指矗枯枒。当日事，须细忆，讵忘耶。记筑毬场，擪笛却手复为琶。纵不神仙将相，但遇江山风月，流落亦为佳。岂意有今日，侧帽数哀笳。
水调歌头·雪夜再赠季希韩叠前韵
作者：陈维崧
朝代：清

海上玉龙舞，糁作满空花。城中十万朱户，琼粉乱周遮。愁对一天飞雪，不见昨宵明月，桂影蚀金蟆。短鬓飒秋叶，僵指矗枯枒。当日事，须细忆，讵忘耶。记筑球场，擪笛却手复为琶。纵不神仙将相，但遇江山风月，流落亦为佳。岂意有今日，侧帽数哀笳。
水调歌头·题余氏女子绣西施浣纱图为阮亭赋
作者：陈维崧
朝代：清

婀娜针神女，春昼绣西家。闻道若耶溪上，渌水漾明沙。为忆吴宫情事，蓦地养娘来至，羞脸晕朝霞。忙向屏山畔，背过鬓边鸦。一春愁，三月雨，满栏花。西施未嫁，当初情绪记些些。靠著绣床又想，拈著鸳针又放，幽思渺无涯。一幅鲛绡也，错认越溪纱。
水调歌头·题友人词并示方邺大匡
作者：陈维崧
朝代：清

脱帽即擪笛，辍洗便弹筝。千金教得乐部，坐此得狂名。每叹英雄作事，万象雪中鸿爪，一过已忘情。倏忽谢歌舞，寂寞掩柴荆。新词句，真磊落，太纵横。我作致师乐伯，摩垒更靡旌。爽若并州快剪，又若短兵狭巷，杀贼不闻声。举以示二子，大笑绝冠缨。
水调歌头·题毛会侯戴笠垂竿小像
作者：陈维崧
朝代：清

水色绿如鸭，又似乍磨铜。靴纹细浪忽起，飒飒夹溪风。数里江村茆屋，一带芦汀蟹舍，下遍钓鱼筒。云作蔚蓝缬，衬以晚霞红。燃楚竹，炊香糯，五湖东。新来溪友堪讶，乃是大毛公。赢得罛师拍手，汝有金貂玉佩，讵是绿蓑翁。笑起唱铜斗，馀响落蛟宫。
水调歌头·题远公画洞山图送天石北上
作者：陈维崧
朝代：清

何以赠行卷，而作洞山图。旁人拍手大笑，画者复谁欤。此去燕姬马湩，况足金茎仙瀣，茗椀酷非须。卿复携来否，长柄有葫芦。掀髯语，画此者，定非迂。败尽朱门酒肉，只此味清腴。纵挟绫文三百，日给龙团凤饼，曾似故园无。十丈红尘里，一幅冷秋菰。
水调歌头·题远公画洞山图送天石北上
作者：陈维崧
朝代：清
体裁：词

何以赠行卷，而作洞山图。旁人拍手大笑，画者复谁欤。此去燕姬马湩，况足金茎仙瀣，茗碗酷非须。卿复携来否，长柄有葫芦。掀髯语，画此者，定非迂。败尽朱门酒肉，只此味清腴。纵挟绫文三百，日给龙团凤饼，曾似故园无。十丈红尘里，一幅冷秋菰。
水龙吟
作者：陈维崧
朝代：清

三生石上精灵，依稀认得重来路。终南山下，淩波池畔，红泉绿树。水国前缘，绡官閒话，冷风酸雨。记耕烟跋浪，扬鬐溅沫，夜碧落，朝悬圃。一自甘泉献赋。谪红尘、此间殊误。铁笛沧洲，骊珠楼馆，几回惊寤。太液鲸红，玉河蜃黑，旧游何处。正霜天万斛，西风隐隐，有银涛怒。
水龙吟·上观察金长真先生
作者：陈维崧
朝代：清

当时悬瓠城头，经过已切登龙愿。一星忽到，三吴重地，藉公司宪。建业旌幢，广陵笳鼓，欢声腾遍。更庾楼郑驿，锦袍银烛，高会尽，东南彦。伏谒敢辞疏贱。况盈盈、鄂君舟便。乱帆吼雨，西风跋浪，珠飞雪溅。闻说平山，欧阳旧迹，画堂重建。愿从公之后，阑干醉拍，眺秋江远。
水龙吟·乙卯暮春云臣斋头看牡丹
作者：陈维崧
朝代：清

一年一度花前，旧年笑语莺犹记。今年倍好，才开便遇，养花天气。料理银罂，排当檀板，绿窗如水。唤游丝舞絮，遮围绣幕，休轻放，閒愁至。多少倚阑心事。怅神州、斜阳战垒。沈香亭畔，慈恩寺后，蘼芜满地。只有江南，一枝如故，红酥粉腻。任英雄老了，花还赚我，且逢花醉。
水龙吟·咏杜鹃花
作者：陈维崧
朝代：清

小楼日日轻阴，花枝映得纱窗曙。恰推窗看，玉栏干外，红香无数。樱笋时光，秋千院落，衬他娇嫭。只一枝怯雨，泫然却想，故乡也，知何处。自别西川万里，拟消受、江南歌舞。讵料年年，每当开日，便成春暮。甚日重逢，锦城丝管，华阳士女。待化为蜀魄，枝头唤道，不如归去。
水龙吟·咏杜鹃花
作者：陈维崧
朝代：清
体裁：词

小楼日日轻阴，花枝映得纱窗曙。恰推窗看，玉栏干外，红香无数。樱笋时光，鞦韆院落，衬他娇嫭。只一枝怯雨，泫然却想，故乡也，知何处。自别西川万里，拟消受、江南歌舞。讵料年年，每当开日，便成春暮。甚日重逢，锦城丝管，华阳士女。待化为蜀魄，枝头唤道，不如归去。
水龙吟·咏绣毯花
作者：陈维崧
朝代：清

洞天云海沈沈，琼扉小辟银毬坠。乱抛下界，细黏枝上，轻飏斜缀。刀剪无声，裁缝灭迹，粉搓雪腻。笑墙头柳絮，成团打块，学娇样，终难似。谁把一规圆月，破工夫、玲珑划碎。玉栏干外，映来一色，亭亭常在。绝代璚姿，明妆自好，胭脂都退。被佳人折下，红尖戏蹴，向秋千背。
水龙吟·城上看桃花
作者：陈维崧
朝代：清

花光扑上春城，曈昽直把人衣染。家家百舌，年年三月，桃花满店。谁酿梨云，更搀柳浪，倍添伊艳。算那家、映水开偏好，胭脂一院门长掩。城下绿芜如毯。不禁风、酒旗轻飐。也应明日，再来寻处，落红万点。嘱付花铃，忍令一片，顿随春减。恰墙头几朵，含情送客，暗颓娇脸。
水龙吟·寿尤悔庵六十用辛稼轩寿韩南涧原韵
作者：陈维崧
朝代：清
体裁：词

曾经天语怜才，如今老却凌云手。开元鹤发，茂陵铅泪，海天非旧。长乐笙箫，连昌花竹，可堪回首。算软裘快马，呼鹰緤犬，当时事，还能否。摘尽瑶台星斗。水哉轩、夜明如昼。离骚一曲，清平三调，小盘珠走。汉殿唐宫，能消几度，花阴杯酒。闹筝琶腰鼓，红樱紫笋，上先生寿。
水龙吟·寿尤悔庵六十用辛稼轩寿韩南涧原韵
作者：陈维崧
朝代：清

曾经天语怜才，如今老却淩云手。开元鹤发，茂陵铅泪，海天非旧。长乐笙箫，连昌花竹，可堪回首。算软裘快马，呼鹰緤犬，当时事，还能否。摘尽瑶台星斗。水哉轩、夜明如昼。离骚一曲，清平三调，小盘珠走。汉殿唐宫，能消几度，花阴杯酒。闹筝琶腰鼓，红樱紫笋，上先生寿。
水龙吟·寿朱致一五十再用前韵
作者：陈维崧
朝代：清

花前日饮亡何，何须暂住挨筝手。莲凋华项，桑栽蓬岛，月明如旧。历历神州，茫茫知己，几场搔首。问王家阿黑，桓家灵宝，今尚有，其人否。金印由他如斗。且逍遥、药栏红昼。莫愁蠖伏，只须龙卧，任呼牛走。拨触雄心，半床冷剑，千杯热酒。唤尧年老鹤，秦时毛女，捧卮来寿。
水龙吟·寿黄珍百七十仍用前韵
作者：陈维崧
朝代：清

楚天解组归来，颠狂肯放杯辞手。黄鸡一曲，千场保社，百年亲旧。起舞婆娑，好风吹帽，野花簪首。试酒酣重问，渚宫烟景，仍髣髴，从前否。君说崖欹峡斗。乱猿啼、绝无昏昼。岳阳楼阁，洞庭波浪，银飞雪走。一笑浮生，杜陵花鸟，信陵醇酒。问彭篯骄语，尔曹还总，让才人寿。
水龙吟·己酉元夕洛阳署寓对雪
作者：陈维崧
朝代：清
体裁：词

一番宛雒元宵，红灯闪得人心碎。孤身一个，闷怀万种，故乡千里。旧恨凄然，春阴搀乱，漫天搅地。想当初此夜，风前酒后，有多少，轻狂意。记起閒游旧事。小门边、那家殊丽。星桥将敛，香车乍碾，相逢桥背。近日飘零，半生流落，料伊知未。伴铜驼扑着，街头残雪，冷清清睡。
水龙吟·己酉元夕洛阳署寓对雪
作者：陈维崧
朝代：清

一番宛雒元宵，红灯闪得人心碎。孤身一个，闷怀万种，故乡千里。旧恨凄然，春阴搀乱，漫天搅地。想当初此夜，风前酒后，有多少，轻狂意。记起閒游旧事。小门边、那家殊丽。星桥将敛，香车乍碾，相逢桥背。近日飘零，半生流落，料伊知未。伴铜驼扑著，街头残雪，冷清清睡。
水龙吟·巷口见磨镜者
作者：陈维崧
朝代：清

琅然者是何声，因风飘入深闺底。蝶蜂引处，卖花声乱，倍添娇脆。蓦地谁家，兽环小响，轻摇栀子。见一双小玉，盘龙暗捧，和羞映，中门里。出匣一轮新水。要秋宵、凉蝉斗美。红绵揩罢，扑将紫粉，洗他空翠。此际菱花，宛如月样，佳人心喜。只晚妆拢鬓，无端忽忆，嫁时情事。
水龙吟·春夜听邻闺击鼓
作者：陈维崧
朝代：清

玉罗窗亚红墙，飘来腰鼓黄昏闹。腾腾紞紞，慢如琢玉，骤如悬瀑。红漆槌儿，银涂架子，帘东斜靠。落灯风几阵，催人揎袂，琅然响，钗应掉。渐觉点声稀处，小楼前、雨声随到。击损鼍皮，敲松犀钉，将愁都搅。满耳筝琶，花奴何在，记他天宝。倩邻娃暂歇，掺挝待我，作渔阳操。
水龙吟·春游即目赋得侍儿堪感路旁人
作者：陈维崧
朝代：清

花间一辆雕轮，绣帏袅尽东风细。龙幡压角，翠钿㔩叶，流苏百琲。暗想其中，宫黄蕃锦，不过端丽。纵玉环丰艳，金堂娇贵，瑶池侣，休凝睇。忽见花枝徙倚。是谁家、穿帘燕子。忍当春冷，抛他幔后，坐他车尾。彩笔飘蓬，青衣沦贱，古来如此。料归时、浅导银灯，转那个，屏风底。
水龙吟·江行望秣陵作
作者：陈维崧
朝代：清

轻舟夜剪秋江，西风鳞甲生江面。瓦官阁下，方山亭外，惊涛雪片。一带蒋州，千寻铁锁，等閒烧断。只波间皓月，流光欲下，旧曾照，金陵县。何处回帆挝鼓，更玉笛、数声哀怨。回思旧事，永嘉南渡，流人何限。如此江山，几人怜惜，斜阳断岸。正江南烟水，濛濛飞尽，楚天新雁。
水龙吟·白莲
作者：陈维崧
朝代：清

水明楼下相看，凉荷一色珑松地。赤栏低压，绿裳轻蘸，月明千里。小苑梨花，重门柳絮，算来相似。傍前汀白鹭，几番飞下，寻不见，迷花底。无数弄珠人戏。小酥娘、水天閒倚。明妆束素，非关只爱，把秾华洗。为怕秋来，满湖红粉，惹人憔悴。拚年年玉貌，江潭夜悄，凝如铅泪。
水龙吟·秋城看西溪战舰水阅
作者：陈维崧
朝代：清
体裁：词

豁然老眼新晴，戍楼下俯秋江远。严关金鼓，西风彩帜，盈川鹅鹳。狎水黄头，凌风画鹢，银涛怒捲。笑喧阗错认，龙舟莲舸，惹士女，倾城看。潇碧微涵镜面。有周侯、庙临溪岸。乱离重遇，英雄何在，登城长叹。昔日波平，今朝浪骇，鱼龙蒸变。渐日斜人静，盈盈蘋蓼，弄陂塘晚。
水龙吟·秋城看西溪战舰水阅
作者：陈维崧
朝代：清

豁然老眼新晴，戍楼下俯秋江远。严关金鼓，西风彩帜，盈川鹅鹳。狎水黄头，淩风画鹢，银涛怒捲。笑喧阗错认，龙舟莲舸，惹士女，倾城看。潇碧微涵镜面。有周侯、庙临溪岸。乱离重遇，英雄何在，登城长叹。昔日波平，今朝浪骇，鱼龙蒸变。渐日斜人静，盈盈蘋蓼，弄陂塘晚。
水龙吟·秋感
作者：陈维崧
朝代：清

夜来几阵西风，匆匆偷换人间世。凄凉不为，秦宫汉殿，被伊吹碎。祇恨人生，些些往事，也成流水。想桃花露井，桐英永巷，青骢马，曾经繫。光景如新宛记。记相逢、瑶台殊丽。微烟淡月，回廊复馆，许多情事。今日重游，野花乱蝶，迷濛而已。愿天公还我，那年一带，玉楼银砌。
水龙吟·秋感
作者：陈维崧
朝代：清
体裁：词

夜来几阵西风，匆匆偷换人间世。凄凉不为，秦宫汉殿，被伊吹碎。祗恨人生，些些往事，也成流水。想桃花露井，桐英永巷，青骢马，曾经系。光景如新宛记。记相逢、瑶台殊丽。微烟淡月，回廊复馆，许多情事。今日重游，野花乱蝶，迷濛而已。愿天公还我，那年一带，玉楼银砌。
水龙吟·秋日过饮蝶庵纪坐上人语
作者：陈维崧
朝代：清

万家砧杵秋城，重来何处寻门巷。三年一别，孤身作客，蛮江烟浪。绿帻榕城，金尊荔浦，惯陪牙将。自连天烽火，舞衫换了，亟为买，归吴榜。屈指当年俦侣，旧梨园、蜂惆蝶怅。或伴侯王，或成驵侩，或沦厮养。纵剩柔条，也应不似，灞桥模样。趁啼乌乍歇，霜天渐晓，拨筝琶唱。
水龙吟·送春和云臣韵
作者：陈维崧
朝代：清

春光不像曾来，如何又说春将去。一尊别酒，两行情泪，凄然无语。恰似明妃，红颜远嫁，玉关难驻。叹今年烽火，连天战鼓，都拦截，春归路。偏是魂销此际。怕天涯、少人怜处。临岐低嘱，纵然去也，休忘尺素。忍见愁红，将飞更怯，乍飏旋住。想溪桥来夜，飘零有恨，与何人诉。
水龙吟·送梁溪明府吴伯成先生新任闽中廉使
作者：陈维崧
朝代：清

无诸城已销烽，鹧鸪双引熊幡舞。鲛宫浪偃，鲤湖波静，欢腾榕浦。荔子摇丹，石华涨绿，海云佳处。仗九龙仙令，二泉茂宰，洗兵马，为霖雨。只我离情万缕。逐盈城、攀辕士女。摩空瘦鹘，倚墙病骥，飘零谁诉。落落祢衡，茫茫刘表，此身无主。送千秋鲍叔，红旗掣电，向闽天去。
水龙吟·送蒋慎斋宪副视学江右
作者：陈维崧
朝代：清

一川红藕花开，楼船西上浔阳去。江涵翠榜，风吹绛帐，玲珑无暑。鹿洞儒生，江州僚佐，欢迎湓浦。料匡庐九叠，凝妆染黛，向鹢首，竞萦舞。漫说关山金鼓。奏笳箫、中流容与。滕王阁在，琵琶亭好，缅焉怀古。乱日才多，兵间士贱，青衫失路。仗先生独挂，一轮冰镜，作斯文主。
永遇乐·丁巳夏日寿吴静安太史
作者：陈维崧
朝代：清
体裁：词

此日佳哉，众宾乐甚，为镇西舞。阆苑凉生，玉堂碧浸，潇洒原无暑。词臣赐浣，郎君掇桂，幼者还如卫虎。算从来、袁杨王谢，卿家古今谁伍。百年才半，万般休论，暂狎沧洲鸥鹭。荷渐成裳，篁将着粉，月又窥银浦。楸枰茗碗，笛床书幌，棐几閒摹欧褚。年年到、紫兰开候，满斟绿醑。
永遇乐·丁巳夏日寿吴静安太史
作者：陈维崧
朝代：清

此日佳哉，众宾乐甚，为镇西舞。阆苑凉生，玉堂碧浸，潇洒原无暑。词臣赐浣，郎君掇桂，幼者还如卫虎。算从来、袁杨王谢，卿家古今谁伍。百年才半，万般休论，暂狎沧洲鸥鹭。荷渐成裳，篁将著粉，月又窥银浦。楸枰茗椀，笛床书幌，棐几閒摹欧褚。年年到、紫兰开候，满斟绿醑。
永遇乐·东溪雨中修禊
作者：陈维崧
朝代：清

锦缆笼沙，红栏委浪，一碧无际。催暝鸠啼，拖凉荇滑，隔浦春寒细。湔裙令节，偏将丝雨，添满一川空翠。便教他、冥濛滴沥，正应恁时修禊。年年此日，酒痕花泪，零乱俊游衫袂。水上丽人，山阴修竹，往事都休记。莫停檀板，且偎红袖，此会后贤应继。归来也、明朝花下，问他晴未。
永遇乐·东溪雨中修禊
作者：陈维崧
朝代：清
体裁：词

锦缆笼沙，红栏委浪，一碧无际。催瞑鸠啼，拖凉荇滑，隔浦春寒细。湔裙令节，偏将丝雨，添满一川空翠。便教他、冥濛滴沥，正应恁时脩禊。年年此日，酒痕花泪，零乱俊游衫袂。水上丽人，山阴脩竹，往事都休记。莫停檀板，且偎红袖，此会后贤应继。归来也、明朝花下，问他晴未。
永遇乐·京口渡江用辛稼轩韵
作者：陈维崧
朝代：清

如此江山，几人还记，旧争雄处。北府军兵，南徐壁垒，浪捲前朝去。惊帆蘸水，崩涛飐雪，不为愁人少住。叹永嘉、流人无数，神伤只有卫虎。临风太息，髯奴狮子，年少功名指顾。北拒曹丕，南连刘备，霸业开东路。而今何在，一江灯火，隐隐扬州更鼓。吾老矣、不知京口，酒堪饮否。
永遇乐·健庵立斋两太史步过半茧园九来有词纪事余亦次韵
作者：陈维崧
朝代：清

映竹为园，借花藏屋，垒石成路。绿水阑干，黄梅庭院，翠滴衫边雨。蓬莱人物，峨眉兄弟，小觅池亭幽步。同谁将、荆关粉本，萧斋画得如许。徘徊徙倚，垫巾脱帽，随意临流选树。啜茗桐阴，摊书藓磴，聊伴沙鸥住。斑斑雨点，阴阴麦浪，分付棕鞋归去。柴扉掩、风灯飐夜，水钟敲暮。
永遇乐·送园次归吴兴和澹心韵
作者：陈维崧
朝代：清

古渡西风，乱山落照，明日将雨。手内金樽，桥头画艇，渐到消魂处。踏臂狂歌，掉头长啸，万事总随花絮。叹英雄、古今无主，夜来酒边曾诉。路出横塘，船经夹浦，莫问师师举举。且减柔情，还凭老手，只种金城树。学士山边，醉翁亭在，多少名贤来去。喜到日、一湖碧浪，全家团聚。
永遇乐·题惠山松石
作者：陈维崧
朝代：清

虎踞龙僵，狮蹲象偃，人立而偻。铁干盘拿，铜根倔强，势欲排天去。老苔秋缚，怒涛夜吼，捲尽苍茫今古。镇支离、千围古翠，祇容冷云堆絮。谁眠其下，却惊石丈，横碍松根蟠处。鸟雀呼风，儿童敲火，碧汇千钟乳。铜驼头角，石鲸鳞甲，哙等何堪信伍。看月下、颓然二老，幻成翁妪。
永遇乐·题惠山松石
作者：陈维崧
朝代：清
体裁：词

虎踞龙僵，狮蹲象偃，人立而偻。铁干盘拿，铜根倔强，势欲排天去。老苔秋缚，怒涛夜吼，捲尽苍茫今古。镇支离、千围古翠，祗容冷云堆絮。谁眠其下，却惊石丈，横碍松根蟠处。鸟雀呼风，儿童敲火，碧汇千钟乳。铜驼头角，石鲸鳞甲，哙等何堪信伍。看月下、颓然二老，幻成翁妪。
永遇乐·马殿闻太史招饮兼以轩中遣怀词见示即用来韵奉柬
作者：陈维崧
朝代：清
体裁：词

碧浸篱门，青粘屋角，风叶鸣路。山后池塘，水边帘阁，色染潇湘雨。鸭阑鹿柴，棕鞋桐帽，閒数花须微步。日长时、据梧捉麈，清谈大有支许。金门赐浣，玉堂延客，过赏萧斋烟树。绿笋朱樱，金齑雪鲙，临别重牵住。少焉瞑结，且随渔唱，摇艇悠然而去。还相订、频将香茗，共消晨暮。
永遇乐·马殿闻太史招饮兼以轩中遣怀词见示即用来韵奉柬
作者：陈维崧
朝代：清

碧浸篱门，青黏屋角，风叶鸣路。山后池塘，水边帘阁，色染潇湘雨。鸭阑鹿柴，棕鞋桐帽，閒数花须微步。日长时、据梧捉麈，清谈大有支许。金门赐浣，玉堂延客，过赏萧斋烟树。绿笋朱樱，金齑雪鲙，临别重牵住。少焉暝结，且随渔唱，摇艇悠然而去。还相订、频将香茗，共消晨暮。
汉宫春·春夜听盲女弹琵琶词
作者：陈维崧
朝代：清

满院梅风，搅一钩纤月，糁上帘须。檀槽有人慢撚，盘泻珍珠。鼕鼕画鼓，似开元、妙手花奴。奇哉技，飞扬感激，胜于读史迁书。太息东篱实甫，有无穷块垒，墨染烟驱。一声通仙铁笛，碧海云孤。青衫湿透，问伊怜、旁有人无。还相调，轻云蔽月，今宵渺渺愁余。
汉宫春·立春后一日雨雪从友人斋头醉归纪事
作者：陈维崧
朝代：清

婉娩熙春，有比邻药玉，计日安排。昨朝新做綵胜，绿剪红裁。几丝酥雨，酿浓阴、腻透铜街。今朝又。腾腾微雪，轻盈扑上人钗。便拟放颠冲酒，要粉摇歌袖，玉溅吟䰄。最喜银装世界，白佔楼台。春泥没屐，怪枯筇、难稳芒鞋。高楼上。雏莺笑我，刘伶醉倒须埋。
汉宫春·赠梁苍岩先生次先生赠子万舍弟原韵
作者：陈维崧
朝代：清

缘鬓勋名，响上相靴刀，风生铃索。筹边多暇，细马潜游平乐。神仙富贵，总兼之、笑他饥朔。擘词头，锦笺十样，朝朝翠酬红酢。前岁粤装陆橐。正花洋珠海，楼船停泊。蛮天红豆，争向句中飞落。独怜愁客，老泥涂、蹉跎芒屩。幸当世，有公知我，莫管五陵轻薄。
汉宫春·送子万弟入都次梁棠村先生送舍弟南归原韵
作者：陈维崧
朝代：清

此际东吴，正黄菊离披，紫螯郭索。作装底急，使我伤于哀乐。西堂夜话，算曾经、几番晦朔。又来朝，河桥判袂，匆匆弟酬兄酢。昔日扬乌项橐。须臾吾已老，凤飘鸾泊。乌衣门巷，变做豆花篱落。半生牧豕，问何年，离蔬释屩。喜余季，来春花暖，休恨一官禄薄。
汉宫春·送子万弟入都次梁棠村先生送舍弟南归原韵
作者：陈维崧
朝代：清
体裁：词

此际东吴，正黄菊离披，紫螯郭索。作装底急，使我伤于哀乐。西堂夜话，算曾经、几番晦朔。又来朝，河桥判袂，匆匆弟酬兄酢。昔日扬乌项橐。须臾吾已老，凤飘鸾泊。乌衣门巷，变做豆花篱落。半生牧豕，问何年，离蔬释屩。喜余季，来春花煖，休恨一官禄薄。
汉宫春·送郝元公先生之任宛陵
作者：陈维崧
朝代：清

秋色佳哉，剪绿帆半幅，与雁同飞。船头新旸似雪，津树霏微。后堂丝竹，记频年、屡解谈围。真豪迈，传经刘向，肯言心事终违。此去云山万叠，近天门牛渚，采石蟂矶。今朝临风酾酒，往事都非。江声千尺，推篷望，吟遍斜晖。偏相羡，敬亭山色，朝朝得上君衣。
江南忆同云臣和蘧庵先生韵
作者：陈维崧
朝代：清

江豚翻碧浪，凭高望极，折戟半沉沙。鸡笼山下路，记得凤城，数十万人家。貂禅掩映，钟山翠、叠鼓鸣笳。更参差、青溪红板，从古说繁华。堪嗟！齐台梁苑，残月晓风，剩颓墙败瓦。只苍凉、半林枫槲，四壁龙蛇。几番夜雨寒潮泊，空城下、浪打蒹葭。青衫湿，隔船同诉天涯。
江南春·本意和倪云林原韵
作者：陈维崧
朝代：清

风光三月连樱笋。美人踌躇白日静。小屏空翠飐东风，不见其馀见衫影。无端料峭春闺冷。忽忆青骢别乡井。长将妾泪黦红巾。愿作征夫车畔尘。人归迟，春去急。雨丝满院流光湿。锦书道远嗟奚及。坐守吴山一春碧。何日功成还马邑。双倚枇杷花树立。夕阳飞絮化为萍。揽之不得徒营营。
江南杂咏
作者：陈维崧
朝代：清

户派门摊，官催后保督前团。毁屋得缗上州府，归去，独宿牛车滴秋雨。
江城子·戏写姬人领巾
作者：陈维崧
朝代：清

石头城下小萧娘。眼波长，鬓云光。少小随耶，飘泊到睢阳。恰遇游梁病司马，刚一笑，结鸳鸯。晓寒呵手点梅妆。雪轻飏，怕开箱。只是新年，郎又渡春江。且把木瓜还渍粉，欹枕待，到秋凉。
江城子·春雨新晴过吴城西禅寺登摩利支天阁同澹心园次云臣南水赋
作者：陈维崧
朝代：清

连宵怯雨思难裁。鹊声催，曙光开。且逐晴丝，荡漾绕城隈。我比晴丝还更懒，风送我，转徘徊。千寻佛阁倚崔巍。眺胥台，漫生哀。阁外遥山，幅幅叠春苔。争学诸天螺髻样，青万朵，逼窗来。
江城子·沙随感旧
作者：陈维崧
朝代：清

思量往事极分明。小徐卿，昵云英。萧寺幽窗，檀板劝银罂。两小一双瞄不尽，红烛下，态盈盈。西风捲去隔年情。寺钟鸣，记前生。落叶中原，恰又趱离程。淡月晓风昏似梦，和泪也，出层城。
江城子·石榴
作者：陈维崧
朝代：清

茜裙提出锦箱中。向花丛，斗娇容。裙影花光，都到十分浓。记得夜凉低压鬓，偏爱把，绿云笼。如今朱实画檐东。乱薰风，缀晴空。极望累累，高下绽房栊。欲摘又怜多子甚，相对笑，瓠犀红。
江城子·秋怀
作者：陈维崧
朝代：清

商飙飒沓响高天。砉雕弦，散空烟。荡樾摇林，一夜透吴关。恰值角鹰西极到，侧脑视，色苍然。野夫江阁拨书眠。笛声圆，倚阑干。那管草间，狐兔剧喧阗。且拢撅头船一只，蒲苇里，钓秋鳊。
江城子·秋日同雪笠家弟子万过恭士南郊书舍
作者：陈维崧
朝代：清

开元寺外水云宽。竹檀栾，岸巑岏。晴翠飞来，湿透几曾乾。碧碧黄黄都滴向，篱落外，远林摊。茅堂恰对此中安。荻花滩，菊花阑。长昼携僧，同注马蹄篇。忽见荒城苍铁色，百战后，箭成瘢。
江城子·郊游即事
作者：陈维崧
朝代：清
体裁：词

心情早起太聊萧。出晴郊，涉兰皋。云水茫茫，不认路条条。只拣暗香深处去，还趁着，卖饧箫。春流碧到第三桥。野梅娇，绽篱腰。何处丝杨，和了酒旗飘。遥望前村偏隔水，亟唤个，小船摇。
江城子·郊游即事
作者：陈维崧
朝代：清

心情早起太聊萧。出晴郊，涉兰皋。云水茫茫，不认路条条。只拣暗香深处去，还趁著，卖饧箫。春流碧到第三桥。野梅娇，绽篱腰。何处丝杨，和了酒旗飘。遥望前村偏隔水，亟唤个，小船摇。
江城子·题邹九揖像
作者：陈维崧
朝代：清
体裁：词

昔年同学半吴中。饮千钟，笔如风。钗馆毬门，脱帽夜过从。看到江南红豆熟，分散了，各西东。年来汝客晋阳宫。草粘空，没孤鸿。落照壶关，匹马吊英雄。一笑画师真鹘突，偏画汝，做衰翁。
江城子·题邹九揖像
作者：陈维崧
朝代：清

昔年同学半吴中。饮千钟，笔如风。钗馆毬门，脱帽夜过从。看到江南红豆熟，分散了，各西东。年来汝客晋阳宫。草黏空，没孤鸿。落照壶关，匹马吊英雄。一笑画师真鹘突，偏画汝，做衰翁。
江城子·鲍让侯载酒汎舟，同于皇、仲震、商原、佩纫、家弟鲁望，小泊城南诸寺，纪所见
作者：陈维崧
朝代：清

西风脱叶响高天。酒如泉，发狂颠。蓦遇娇红，澹粉佛堂边。恰似湿云欹一朵，扶不定，竹栏前。老夫侧帽兴翩然。晚妆鲜，屧痕圆。何事匆匆，又上菊花船。市火风帘十万户，人不见，水成烟。
江村夏咏
作者：陈维崧
朝代：清

野水濛濛，掩映处、烟扉三两。羡门外、黄云罢亚，麦场如掌。叱叱村头驱犊返，渳渳江口叉鱼往。喜田园四月不曾闲，人劳攘。嫩晴后，桑阴敞；老屋下，田歌漾。更芋区新灌，鹅群初放。婆饼焦啼秧马活，社公雨过缫车响。笑吴侬原住五湖边，曾呼长。
汴京怀古（博浪城）
作者：陈维崧
朝代：清

铅筑无成，不信道、英雄竟死。犹有客、弃家破产，东求力士。太息已看秦帝矣，悲歌只念韩亡耳。道旁观谁道祖龙耶？妄男子。狙击处，悲风起；大索罢，浮云逝。叹事虽不就，波腾海沸。赢政关河空宿草，刘郎宫寝成荒垒。只千年还响子房椎，奸雄悸。
汴京怀古（夷门）
作者：陈维崧
朝代：清

坏堞崩沙，人说道：古夷门也。我到日、一番凭吊，泪同铅泻。流水空祠牛弄笛，斜阳废馆风吹瓦。买道旁浊酒酹先生，班荆话。摄衣坐，神闲暇；北向刭，魂悲诧。行年七十矣，翁何求者？四十斤椎真可用，三千食客都堪骂。使非公万骑压邯郸，城几下。
汴京怀古（广武山）
作者：陈维崧
朝代：清

汜水敖仓，是楚汉、挥戈边界。想昔日、名姬骏马，英雄梗概。荥泽波痕寒叠雪，成皋山色愁凝黛。叹从来竖子易成名，近安在？俎上肉，何无赖；鸿门斗，真难耐。算野花断镞，几更年代。秦鹿岂为刘季死，楚猴甘受周苛卖。笑纷纷青史论都讹，因成败。
汴京访李师师故宅
作者：陈维崧
朝代：清

宣和天子，爱微行坊市。有人潜隐小屏红，低唱道、香橙纤指。夜半无人莺语脆，正绿窗风细。如今往事消沉矣！怅暮云千里。含情试问旧倡楼，奈门巷、条条相似。头白居人随意指，道斜阳边是。
沁园春
作者：陈维崧
朝代：清

一种江梅，偏向君家，出奇无穷。看千年复活，乔柯蚴蟉，重台并蹙，冷蕊空濛。人曰奇哉，梅云未也，要为先生夺化工。休惊诧，请诸君安坐，洗眼秋风。须臾露濯梧桐。忽逗出罗浮别样红。正朦胧一夜，银河影里，稀疏数点，玉笛声中。只恐东篱，有人斜睨，菊秀梅娇妒入宫。当筵上，倩泉明和靖，劝取和同。
沁园春
作者：陈维崧
朝代：清

叶黑枫青，纸窗碎鸣，其声翏然。似髑髅血绣，千般诉月，刍灵藓涩，百种啼烟。鸮啸辀张，猿吟凄异，崩剥前和树腹穿。亲曾听，在他乡独夜，老屋东偏。诘朝远近喧传。偏檐霤啾啾却复前。岂长平坑卒，尽凭越觋，东阳夜怪，群会吴天。满县彭生，一城伯有，鬼董搜神仔细编。然疑久，怕难探龟荚，且问筵篿。
沁园春
作者：陈维崧
朝代：清

过西定桥，有芹野园，峥泓坦迤。记花阑药屿，岛何澹澹，烟汀雨濑，水太罗罗。乐去爽鸠，怆深铜狄，牧笛吹风夜起波。凭高望，怅旧家光景，邈若山河。小楼一棹经过。奈三度亭台易主何。纵王孙无恙，东风认否，主人重到，燕子知么。笑说当年，摴蒱一掷，绝似名姬换马驮。君休恨，较临春结绮，博进谁多。
沁园春 其三 赠别芝麓先生即用其题乌丝词韵三首
作者：陈维崧
朝代：清
体裁：词

归去来兮，竟别公归，轻帆早张。看秋方欲雨，诗争人瘦，天其未老，身与名藏。禅榻吹箫，妓堂说剑，也算男儿意气场。真愁绝，却心忧似月，鬓秃成霜。新词填罢苍凉。更暂缓临岐入醉乡。况仆本恨人，能无刺骨，公真长者，未免沾裳。此去荆溪，旧名罨画，拟绕萧斋种白杨。从今后，莫逢人许我，宋艳班香。
沁园春 赠别芝麓先生即用其题乌丝词韵三首 其一
作者：陈维崧
朝代：清
体裁：词

四十诸生，落拓长安，公乎念之。正戟门开日，呼余惊坐，烛花灭处，目我于思。古说感恩，不如知己，卮酒为公安足辞。吾醉矣，才一声河满，泪滴珠徽。昨来夜雨霏霏。叹如此狂飙世所稀。恰山崩石裂，其穷已甚，狮腾象踏，此景尤奇。我赋将归，公言小住，归路银涛百丈飞。氍毹暖，趁铜街似水，赓和无题。
沁园春 赠别芝麓先生即用其题乌丝词韵三首 其二
作者：陈维崧
朝代：清
体裁：词

虽则毋归，对酒当歌，终难激扬。似孔家文举，幼原了了，卫家叔宝，晚更茫茫。五剧金鞭，六街宝马，谁数吾家老子昂。公真误，叹臣今已老，发短心长。御沟偶过毬场。笑涂辙都为若辈妨。更内家髻样，巧如马坠，小侯舞势，快作鸾翔。酒则数行，食而三叹，断尽西风烈士肠。登城望，有千群筚篥，万点牛羊。
沁园春·三月三日尉氏道中作
作者：陈维崧
朝代：清

登尉缭台，上三垂岗，伤如之何。忆谈兵说剑，才情磊落，投秦去魏，意气嵯峨。我到中原，重寻旧迹，牧笛吹风起夜波。谁相问，纵残碑尚在，一半销磨。短衣此日经过，叹禊日难逢晋永和。正水边柳眼，斜窥芳岸，风前燕尾，乱剪晴莎。异国韶光，中年意味，写上乌丝感慨多。休凭吊，喜湔裙挑菜，士女娑拖。
沁园春·为泗州谢震生广文题照兼送其之任山阳
作者：陈维崧
朝代：清

我爱先生，其冷者官，其热者肠。羡康乐宣城，君之家世，蠙珠浮磬，此是家乡。人道马曹，我知鱼乐，苜蓿堆盘也不妨。吴绫上，问传神阿堵，何物长康。才成半阕凄凉。忽念尔将离黯自伤。记淡月微风，曾经批抹，好花新茗，相与平章。此去淮阴，古多恶少，我欲来游醉几场。君求我，在韩侯台下，漂母祠旁。
沁园春·为钱塘女史雪仪作并戏示雪持
作者：陈维崧
朝代：清

鬓影疏芜，吟卷丛残，讽净名经。忽谁家偷递，香词一箧，人间那得，璧月双星。顿惹诗颠，重温昔梦，绮语澜翻忏未能。吴山下，想歌飘檀板，酒点银瓶。龙堂已泮春冰。说小妹天人嫁许曾。只捧心处姊，莺啼南国，扫眉才子，蝶怨西陵。绿萼为媒，红丝作聘，伫盼飞琼入画屏。东皇约，要两般艳雪，玉戏前棂。
沁园春·为雪持题像即次原韵
作者：陈维崧
朝代：清

屈指生平，衣葛知寒，食梅苦酸。倩冰绡数尺，图成行乐，梨园一曲，谱出邯郸。富贵何常，男儿自有，除却升天作底难。掀髯处，怪六花一夜，白尽江山。长空舞絮漫漫。纵汉苑吴宫梦里看。唤燕支小妇，霓裳夜宴，回波别队，毳幕春寒。满院红肌，一帘香雪，老放英雄此内閒。吾狂甚，向画中笑乞，最后双鬟。
沁园春·为高汝敬尊公季远题像并赠汝敬
作者：陈维崧
朝代：清

彼君子兮，朗若玉山，烂若朝霞。叹三闾香草，忠臣有后，七贤修竹，处士无家。画痴书淫，酒铛茶董，满院桐阴一帽斜。真潇洒，负薪而歌者，优孟谁邪。贤郎品更称佳。只落日祠堂守暮鸦。向山头荷锸，追随猿鹤，泉边键户，笺释虫虾。北郭骚贫，东方朔饿，一片空庭扁豆花。轩渠也，任韦平父子，两代宣麻。
沁园春·从盱眙山顶望泗州城
作者：陈维崧
朝代：清
体裁：词

立而望之，松耶柏耶，其盱眙乎。见半空楼阁，林峦掩映，从风城郭，沙涧萦纡。却顾泗州，洼然在下，呀者成丘水一盂。中央者，界几条冷瀑，一线明珠。洪涛日夜归墟。有铁锁浮桥控舳舻。看奔浑樯马，神功混淼，轰豗赛鼓，天籁欢嘑。十庙弓刀，百年带砺，落日平田噪野乌。堪凭吊，怅歌风亭长，泗上雄图。
沁园春·从盱眙山顶望泗州城
作者：陈维崧
朝代：清

立而望之，松耶柏耶，其盱眙乎。见半空楼阁，林峦掩映，从风城郭，沙涧萦纡。却顾泗州，洼然在下，呀者成邱水一盂。中央者，界几条冷瀑，一线明珠。洪涛日夜归墟。有铁锁浮桥控舳舻。看奔浑樯马，神功混淼，轰豗赛鼓，天籁欢嘑。十庙弓刀，百年带砺，落日平田噪野乌。堪凭吊，怅歌风亭长，泗上雄图。
沁园春·余卧病澄江不能应试主者颇难之竹逸为经营良苦乃始得请归来作此自嘲并以申谢
作者：陈维崧
朝代：清

罗隐江东，老署秀才，不幸似之。怪自负上流，偏搜兔册，曾称男子，却溷牛医。壮不如人，老之将至，那更空墙病马嘶。归去尔，尽嚇人腐鼠，笑我醯鸡。纷纷路鬼相疑。疑小敌当场胡怯为。谢主臣不敏，怯诚有是，明公垂谅，病亦非欺。颜子屡空，伯牛有疾，合受先生谴责词。真穷矣，幸江城恰遇，鲍叔于斯。
沁园春·余卧病澄江不能应试主者颇难之竹逸为经营良苦乃始得请归来作此自嘲并以申谢
作者：陈维崧
朝代：清
体裁：词

罗隐江东，老署秀才，不幸似之。怪自负上流，偏搜兔册，曾称男子，却溷牛医。壮不如人，老之将至，那更空墙病马嘶。归去耳，尽吓人腐鼠，笑我醯鸡。纷纷路鬼相疑。疑小敌当场胡怯为。谢主臣不敏，怯诚有是，明公垂谅，病亦非欺。颜子屡空，伯牛有疾，合受先生谴责词。真穷矣，幸江城恰遇，鲍叔于斯。
沁园春·余既沈疴濒死而远公亦一病累月乃其病中独持斋甚坚词以讯之
作者：陈维崧
朝代：清

濒死三秋，僵卧十旬，已而已而。叹参苓暴贵，妇难窃药，鸡豚差贱，妃可呼豨。黄雀披绵，紫螯堆珀，更朵先生病后颐。属餍耳，任人呼其鄙，我举其肥。相怜同病奚疑。只松下君偏折露葵。但瓠称折项，欣焉命匕，鱼名石首，誓不沾匙。我辈衰羸，全凭脍脯，待得生天是几时。言非戏，请相随果腹，莫漫攒眉。
沁园春·其三
作者：陈维崧
朝代：清

归去来兮，竟别公归，轻帆早张。看秋方欲雨，诗争人瘦，天其未老，身与名藏。禅塌吹箫，妓堂说剑，也算男儿意气场。真愁绝，却心忧似月，鬓秃成霜。新词填罢苍凉。更暂缓临岐入醉乡。况仆本恨人，能无刺骨，公真长者，未免沾裳。此去荆溪，旧名罨画，拟绕萧斋种白杨。从今后，莫逢人许我，宋艳班香。
沁园春·冒天季五十书赠
作者：陈维崧
朝代：清

慷慨悲歌，旁若无人，进君一觞。更四弦入破，声哀以思，三更被酒，臣醒而狂。末路崎岖，旧游零落，哀乐纵横不可当。生平事，曾短衣匹马，锦瑟红墙。岁华一去堂堂。又半百蹉跎黯自伤。叹醉必沾襟，是儿可念，飞而食肉，此志难忘。人道买臣，今年富贵，路鬼挪揄笑一场。重酌酒，看玉山筵上，今夜颓唐。
沁园春·冒天季五十书赠
作者：陈维崧
朝代：清
体裁：词

慷慨悲歌，旁若无人，进君一觞。更四弦入破，声哀以思，三更被酒，臣醒而狂。末路崎岖，旧游零落，哀乐纵横不可当。生平事，曾短衣匹马，锦瑟红墙。岁华一去堂堂。又半百蹉跎黯自伤。叹醉必沾襟，是儿可念，飞而食肉，此志难忘。人道买臣，今年富贵，路鬼揶揄笑一场。重酌酒，看玉山筵上，今夜颓唐。
沁园春·初夏同徐季重张邑翼朱致一叶九来家躬乙汎舟郭外追晤葛龙仙于攸闻上人精蓝兼送龙仙之西村别业
作者：陈维崧
朝代：清

半艇晴云，两岸疏花，渚禽唤风。正垣迤江郭，绕篱竹树，零星烟寺，映水帘栊。棐几明窗，禅床茶磨，天许閒人片刻同。僧厨绿，是豆香乍摘，笋嫩才烘。何须避世墙东。有无数前游似梦中。记当年漫兴，流连花鸟，平生豪气，傲睨云龙。能几何时，一寒至此，对坐相看鹤发翁。桃源路，倘渔郎寻到，莫遣云封。
沁园春·十万琼枝
作者：陈维崧
朝代：清

十万琼枝，矫若银虬，翩如玉鲸。正困不胜烟，香浮南内；娇偏怯雨，影落西清。夹岸亭台，接天歌管，十四楼中乐太平。谁争赏？有珠珰贵戚，玉佩公卿。
如今潮打孤城，只商女船头月自明。叹一夜啼乌，落花有恨；五陵石马，流水无声。寻去疑无，看来似梦，一幅生绡泪写成。携此卷，伴水天闲话，江海余生。
沁园春·十万琼枝
作者：陈维崧
朝代：清

题徐渭文《钟山梅花图》，同云臣、南耕、京少赋。十万琼枝，矫若银虬，翩如玉鲸。正困不胜烟，香浮南内；娇偏怯雨，影落西清。夹岸亭台，接天歌管，十四楼中乐太平。谁争赏？有珠珰贵戚，玉佩公卿。如今潮打孤城，只商女船头月自明。叹一夜啼乌，落花有恨；五陵石马，流水无声。寻去疑无，看来似梦，一幅生绡泪写成。携此卷，伴水天闲话，江海余生。
沁园春·十月晦日怀庆使院望太行山积雪
作者：陈维崧
朝代：清
体裁：词

雪满太行，碧潋瑶翻，纷然沓来。正黄河欲吼，六花籍籍，青山乍老，一夜皑皑。素女凌空，眩师泼水，十万琼楼面面开。深林外，更狐踪半灭，兽窟全埋。万钟宁我加哉。且濡发狂歌乾百杯。看猎徒并代，霜鹰雪犬，神仙王屋，璐殿瑶阶。聂政祠荒，袁尼宅破，世上谁人识此怀。樽犹热，尽天公颠倒，造化安排。
沁园春·十月晦日怀庆使院望太行山积雪
作者：陈维崧
朝代：清

雪满太行，碧潋瑶翻，纷然沓来。正黄河欲吼，六花籍籍，青山乍老，一夜皑皑。素女淩空，眩师泼水，十万琼楼面面开。深林外，更狐踪半灭，兽窟全埋。万钟宁我加哉。且濡发狂歌乾百杯。看猎徒并代，霜鹰雪犬，神仙王屋，璐殿瑶阶。聂政祠荒，袁尼宅破，世上谁人识此怀。樽犹热，尽天公颠倒，造化安排。
沁园春·南耕新葺梅庐闭关学仙词以纪之
作者：陈维崧
朝代：清

半亩之宫，点缀才经，林峦邈绵。见雪窗粉壁，皎如越纻，凉轩燠馆，碎若吴笺。须种些蕉，再栽些竹，拍甃文鳞戏翠涟。安排巧，有蒲团棕帚，茶臼觥船。勇过贲育其然。羡大志君真竟学仙。向丹炉晨讽，黄庭一卷，元关夜诵，紫诰三篇。五利虚无，文成怪诞，药误多人昔所传。优游好，况新来小筑，极似斜川。
沁园春·叔岱先生雅有鹌鹑之癖友人田梁紫作书止之戏括书语为词
作者：陈维崧
朝代：清

客语先生，唶汝鹌鹑，才乎不才。纵遇敌争能，差强燕雀，为人穿鼻，终是驽骀。尽日啁啾，一身眇小，只合充庖佐酒杯。因何事，却烦人把握，费尔安排。王褒僮约新裁。更每日奔驰一百回。要新魁就浴，甫令东去，故雄觅粒，旋遣西来。樊笼盈庭，屠沽入座，恐累先生盛德哉。驱之使，算豢龙非计，好鹤为灾。
沁园春·同远公和云臣越生赠答之作
作者：陈维崧
朝代：清

五十之年，细数生平，人间可哀。看白首相知，晨星寥落，朱门先达，覆雨喧豗。只此贫交，陶然永夕，蹴鞠弹棋更举杯。交驩甚，记看花并出，踏月偕回。千金散尽还来。算细故宁容芥蒂哉。况白雪连箱，读之气尽，红牙一曲，闻者心灰。亟续曩游，竞投新阕，从此萧朱忍见猜。真嘉话，使词场数子，笑口齐开。
沁园春·听梧轩夜集仍叠前韵
作者：陈维崧
朝代：清

乌鹊惊飞，绕树无枝，谁为故乡。叹十年失路，愁云淰白，三秋伏枕，病叶删黄。欲哭不能，欲歌不可，冷尽吴钩一寸肠。繁华梦，梦华清全部，岐薛诸王。从头细与平章。算红烛今番第几场。正檀槽滚遍，娇莺碎语，碧空界破，归雁分行。此夜筵前，明朝河上，击唾壶兼作拍张。梧轩好，待来春重到，劈纸添香。
沁园春·呈伯成先生和仲震原韵
作者：陈维崧
朝代：清

耕二顷田，栽八百桑，何时始谐。只强弓硬弩，消磨岁月，素筝浊酒，开拓胸怀。白昼栖栖，青袍郁郁，世上何人管乐才。狂歌发，正半天松响，大海澜回。多公酷爱舆台。笑昨日于思今复来。且东篱载酒，看残黄菊，西园把袂，踏破苍苔。万事糺纷，一身偪侧，舍此吾将安适哉。吾休矣，任齿同马长，耳似龙乖。
沁园春·咏慈仁古松送陆荩思归钱塘
作者：陈维崧
朝代：清

种自何年，金邪元邪，穆乎高苍。恰崩涛乱泻，熊啼兕吼，枯根直裂，虎跛龙僵。客有将归，我来树下，万斛藤萝漏夕阳。摩挲歇，笑树犹如此，时代苍茫。青春正好还乡。只唱罢阳关易断肠。记前月挥鞭，将游梁苑，今朝分袂，竟返钱塘。世事何堪，人生难料，杮叶翻时又悼亡。归休恨，有一湖晴渌，西子新妆。
沁园春·咏砚为李若士赋
作者：陈维崧
朝代：清

谁向螭潭，刳紫云肝，镌白玉脂。便曹王台上，嗤他铜雀，徐陵序里，输却琉璃。瘦比龙精，娇踰鹆眼，蒸出韩文与杜诗。洼而黑，是娲皇炼剩，蠃政鞭遗。醉磨盾鼻能为。还笑倩防身凤咮随。但每看剑动，神先跳荡，时闻笛起，兴更淋漓。此去衡阳，祝融峰上，要写悬崖百丈碑。颠狂甚，叱青猿代捧，蘸墨亲题。
沁园春·咏菜花
作者：陈维崧
朝代：清

极目离离，遍地濛濛，官桥野塘。正杏腮低亚，添他旖旎，柳丝浅拂，益尔轻飏。绣袜才挑，罗裙可择，小摘情亲也不妨。风流甚，映粉红墙低，一片鹅黄。曾经舞榭歌场。却付与空园锁夕阳。纵非花非草，也来蝶闹，和烟和雨，惯引蜂忙。每到年时，此花娇处，观里夭桃已断肠。沈吟久，怕落红如海，流入春江。
沁园春·咏菜花
作者：陈维崧
朝代：清
体裁：词

极目离离，遍地濛濛，官桥野塘。正杏腮低亚，添他旖旎，柳丝浅拂，益尔轻飏。绣袜才挑，罗裙可择，小摘情亲也不妨。风流甚，映粉红墙低，一片鹅黄。曾经舞榭歌场。却付与空园锁夕阳。纵非花非草，也来蝶闹，和烟和雨，惯引蜂忙。每到年时，此花娇处，观里夭桃已断肠。沉吟久，怕落红如海，流入春江。
沁园春·咏菜花
作者：陈维崧
朝代：清

极目离离，遍地濛濛，官桥野塘。正杏腮低亚，添他旖旎；柳丝浅拂，益尔轻飏。绣袜才挑，罗裙可择，小摘情亲也不妨。风流甚，映粉红墙低，一片鹅黄。曾经舞榭歌场，却付与空园锁夕阳。纵非花非草，也来蝶闹；和烟和雨，惯引蜂忙。每到年时，此花娇处，观里夭桃已断肠。沉吟久，怕落红如海，流入春江。
沁园春·咏菜花
作者：陈维崧
朝代：清
体裁：词

极目离离，遍地蒙蒙，官桥野塘。正杏腮低亚，添他旖旎；柳丝浅拂，益尔轻扬。绣袜才挑，罗裙可择，小摘情亲也不妨。风流甚，映粉红墙低，一片鹅黄。
曾经舞榭歌场，却付与空园锁夕阳。纵非花非草，也来蝶闹；和烟和雨，惯引蜂忙。每到年时，此花娇处，观里夭桃已断肠。沉吟久，怕落红如海，流入春江。
沁园春·咏雪狮
作者：陈维崧
朝代：清

此物何来，猛气咆哮，砍头陷胸。见吞刀吐火，一般舑舕，镂冰筑玉，百种玲珑。万事东流，一身西极，只手曾批上圈熊。真无敌，算凉州假面，难与争功。沧州城外呼风。又戚畹狮儿卧草中。怪霜缠铁兽，汝偏夭矫，汁镕狞凤，尔独从容。顷刻天晴，须臾雪霁，赢得群儿拍手同。哑然笑，叹原来刻鹄，讵是真龙。
沁园春·夜宿卫辉府使院
作者：陈维崧
朝代：清

白月明明，青火荧荧，忧来无方。有败砖碎甓，当年碧瓦，残煤冷烛，昔日红墙。铜沓椒图，绮钱交网，赢得行人叹一场。辘轳畔，凭凤箫吹透，几阵新凉。无端一梦荒唐。梦应教邹枚缀末行。似朦胧帘外，宫娥阿监，依稀殿上，玉几金床。忽听鸡鸣，旋催马首，淇水东流划太行。回头望，见驿楼飘渺，苑榭微茫。
沁园春·大梁署寓对雪有感
作者：陈维崧
朝代：清

冻角无声，大旗自翻，长河怒号。正雪作花时，玉鳞狼籍，茶当乳处，珠眼萧骚。乌鹊枝寒，羝羊窖冷，一片愁成八月涛。当年事，记昆阳城下，群盗如毛。中原百战有豪。经几度风吹并浪淘。叹河名官渡，袁曹安在，地连南顿，冯邓徒劳。四节飘零，两河萧瑟，且捋黄须命浊醪。吾已醉，寻市中朱亥，共鼓屠刀。
沁园春·客陈州使院花朝作
作者：陈维崧
朝代：清
体裁：词

归欤归欤，我亦在陈，胡不归兮。正伏羲陵畔，縠纹六幅，宛丘城外，柳线千丝。万种温黁，百般饤饾，窨得愁心早上眉。浑无计，只沈腰渐减，潘鬓都非。江南值此年时。记巷口花骢分外嘶。更舞衫歌扇，饧箫阵阵，倡条冶叶，裙幄离离。抛了浓春，陪人远宦，俊侣相嘲甚意儿。真无赖，拚化为飞絮，绕尽天涯。
沁园春·客陈州使院花朝作
作者：陈维崧
朝代：清

归欤归欤，我亦在陈，胡不归兮。正伏羲陵畔，縠纹六幅，宛邱城外，柳线千丝。万种温黁，百般饤饾，窨得愁心早上眉。浑无计，只沈腰渐减，潘鬓都非。江南值此年时。记巷口花骢分外嘶。更舞衫歌扇，饧箫阵阵，倡条冶叶，裙幄离离。抛了浓春，陪人远宦，俊侣相嘲甚意儿。真无赖，拚化为飞絮，绕尽天涯。
沁园春·山东刘孔集招饮广陵酒家系故郭石公宅
作者：陈维崧
朝代：清
体裁：词

鲁国刘生，笑卖宝鞭，携上糟丘。更一时意气，徐陵袁绍，六朝才调，绿帻红鞲。如此人生，奈何不乐，况值离鸿叫暮秋。凭阑望，见风廊水榭，丹漆雕锼。当年此地风流。记画戟门开沟水头。羡羊侃侍儿，弯弓贴地，李波小妹，走马当楼。蔓草斜阳，空园丝雨，争说汾阳郭细侯。还长啸，只眼中花月，谁似扬州。
沁园春·山东刘孔集招饮广陵酒家系故郭石公宅
作者：陈维崧
朝代：清

鲁国刘生，笑拉宝鞭，携上糟邱。更一时意气，徐陵袁绍，六朝才调，绿帻红鞲。如此人生，奈何不乐，况值离鸿叫暮秋。凭栏望，见风廊水榭，丹漆雕锼。当年此地风流。记画戟门开沟水头。羡羊侃侍儿，弯弓贴地，李波小妹，走马当楼。蔓草斜阳，空园丝雨，争说汾阳郭细侯。还长啸，只眼中花月，谁似扬州。
沁园春·广陵客邸送纬云弟之归德
作者：陈维崧
朝代：清

客里送行，萧统楼头，且尽一杯。正节近清明，柳丝渐长，时逢上巳，燕子将来。兄往淮阴，弟游河北，两地翻飞立马催。斜阳外，见各天鸿雁，顾影徘徊。市楼轰饮如雷。笑我辈岂常贫贱哉。奈花号将离，尔心欲碎，地名芜苑，我赋偏哀。此去睢阳，也知怀古，有日经过古吹台。还应问，有兔园上客，狗肆奇才。
沁园春·怀毕载积
作者：陈维崧
朝代：清

意与公游，在癸卯冬，余方数奇。恰军山万垒，奔涛骇浪，后堂十夜，急管繁丝。颇怪推袁，非由说项，意外深惭国士知。颠狂甚，曾雪天腰鼓，上屋梁骑。入春又赋将离。怅别绪茫茫不自持。正魂销去国，燕泥刚坠，神伤饯客，柳带将垂。记得微波，送君淮浦，倚棹偏于漂母祠。臣老矣，念王孙一饭，欲报何时。
沁园春·怀程昆崙
作者：陈维崧
朝代：清

畴昔从公，上松寥山，观北府兵。正鱼龙蒸黑，魂魂海气，水云淰白，滚滚江声。采石乘潮，皖桐移镇，异代龚黄比大名。芦沟驿，恰飞书寄我，感念平生。一麾出守孤城。又重向咸阳道上行。叹地名祋祤，黄沙飒沓，天空盩厔，红树纵横。落照穷边，壮年薄宦，手板将迎岁月更。骊山顶，望并汾秋色，一片乡情。
沁园春·戏代叔岱先生答
作者：陈维崧
朝代：清

先生得书，再沥馀杯，敬谢客言。叹古往今来，几场蚁斗，山林朝市，到处蜗涎。卿论自佳，仆狂殊甚，枉费相如谏猎篇。吾衰也，只短衣射虎，便拟终焉。此虽鸷愧鹰鹯。看猛气雄心非偶然。正霜天袖手，试观其怒，中原赌命，肯受人怜。藉尔骁腾，消馀磊块，长日浮沈里闬间。公休矣，姑从吾所好，以待来年。
沁园春·戏代叔岱先生答
作者：陈维崧
朝代：清
体裁：词

先生得书，再沥馀杯，敬谢客言。叹古往今来，几场蚁斗，山林朝市，到处蜗涎。卿论自佳，仆狂殊甚，枉费相如谏猎篇。吾衰也，只短衣射虎，便拟终焉。此虽鸷愧鹰鹯。看猛气雄心非偶然。正霜天袖手，试观其怒，中原赌命，肯受人怜。藉尔骁腾，消馀磊块，长日浮沉里闬间。公休矣，姑从吾所好，以待来年。
沁园春·戏咏闺人踢鞬子者
作者：陈维崧
朝代：清

娇困腾腾，深院清清，百无一为。向花冠尾畔，剪他翠羽，养娘箧底，检出朱提。裹用绡轻，制同毬转，簸尽墙阴一线儿。盈盈态，讶妙踰蹴鞠，巧甚弹棋。鞋帮只一些些。况滑腻纤松不自持。为频誇獧捷，立依金井，惯矜波俏，碍怕花枝。忽忆春郊，回头昨日，扶上阑干剔鬓丝。垂杨外，有儿郎此伎，真惹人思。
沁园春·晒书
作者：陈维崧
朝代：清

忆昔吾家，有万卷楼，城西毫村。自江陵道尽，牙签半失，感阳焰熄，玉轴犹存。借去一瓻，亡来三箧，墨化妖螭赴海门。无多剩，似乱馀故旧，卖后田园。丛编暇日还扪。与药裹零星曝满轩。任半生穿穴，碎同蠹蚀，有时发作，陡若龙掀。贫极须捻，老来怕读，閒对秋阳自较翻。吾休矣，亟束书高阁，且晒吾裈。
沁园春·月夜渡江
作者：陈维崧
朝代：清

粉月一规，雪浪千条，何其皓然。正稀微吴语，佛狸城下，参差楚火，胡豆洲边。忽听江楼，谁吹横笛，今夜鱼龙讵稳眠。推篷望见，秣陵似梦，瓜步成烟。扬州更鼓遥传。记小杜曾游是昔年。奈迩来情事，鬓丝禅榻，当初况味，绿斝红弦。万古精灵，六朝关塞，都在蟂矶牛渚前。吾长啸，把一杯在手，好个江天。
沁园春·桐川杨竹如刺史招饮剧演党人碑即席有作
作者：陈维崧
朝代：清

屈指悯孙，惟我与君，今日相逢。叹家世膺滂，破巢剩垒，丹青褒鄂，硬箭强弓。磊块谁浇，飞扬不禁，愿学当年曹景宗。银灯底，恰清歌宛转，妙伎玲珑。烛花坟起如龙。又闻乐中山泪满胸。任刺史筵前，娇丝脆竹，党人碑上，怪雨盲风。我已冥鸿，人方谈虎，愁杀长安老石工。歌且止，思尔两家旧事，此曲难终。
沁园春·泊舟惠山看六朝松井艮岳石
作者：陈维崧
朝代：清

昔岁我来，乘白羊车，著紫鼠裘。爱支离者叟，霜皮黛甲，玲珑者丈，雁荡龙湫。王谢家儿，宣和遗老，尔正愁时我亦愁。曾经过，看累朝兴废，百代王侯。别来岁月如流。叹赴壑修蛇掣不休。又风吹雨溜，几场儿戏，藤缠藓蚀，一样蜉蝣。石岂能言，树犹如此，何怪书生竟白头。重来到，吹一声铁笛，叫破孤秋。
沁园春·泊舟胥江大风雨
作者：陈维崧
朝代：清

胥母门边，暴雨奔浑，盘涡撞舂。见后潮文种，银袍鞺鞳，前山邓尉，黛髻迷濛。我岂茶商，得非估舶，讵少家园半亩宫。因何事，唱江楼啰唝，愁水愁风。须臾窈窕冲融。又浪静波恬漾远空。正淫龙歇舞，天连岛外，渴乌乍跃，日在禺中。了了层青，迢迢一碧，依旧残汀野庙红。吾长笑，笑向来作剧，多事天公。
沁园春·溉堂先生客南昌幕府屈首经师已踰两载甫归广陵词以讯之
作者：陈维崧
朝代：清

以磊落才，而注虫鱼，犹然讥之。况须如猬磔，缩居幕下，兴同骥渴，屈作经师。车厩三间，兔园半册，求我童蒙稏角儿。真奇事，似贩茶商妇，出塞文姬。墨应盾鼻能为。乃夏楚终朝手自持。更灌婴城下，三年烽火，彭郎山后，一片旌旗。月黑灯青，樽空梦破，想见书堂兀坐时。归来鬓，惹小蛮忙问，雪到如斯。
沁园春·由丹阳至京口舟中放歌
作者：陈维崧
朝代：清

月黑庱亭，风吼练湖，雪山皑皑。正楚天欲压，樯多于荠，吴波乍染，岸碧如苔。对此苍茫，居然辽落，记否江东出霸才。斜阳恨，惹行人凭吊，商女悲哀。丹徒客昨帆开。问刘季奴今安在哉。奈六朝剩垒，沙淘浪洗，千寻断锁，雨蚀烟埋。下濑艨艟，横江士马，重见连云列戍排。吾衰矣，且沽京口酒，上妙高台。
沁园春·甲寅立夏日同万红友吴天石过云臣斋头赏牡丹作
作者：陈维崧
朝代：清

每到春馀，便过君家，来冲绮筵。正楝花风里，金铃细响，湖山石畔，绣幔低褰。绿叶扶红，琼酥衬紫，三种倾城各自妍。疏狂客，更诗催弈圣，酒引僧颠。沈香不记何年。算天宝风流事邈然。记锦袍学士，新声倚曲，淡容虢国，薄醉朝天。事去休提，愁来须谢，眼底明妆尽可怜。春归矣，仗花间蜂蝶，邀取春还。
沁园春·甲寅立夏日同万红友吴天石过云臣斋头赏牡丹作
作者：陈维崧
朝代：清
体裁：词

每到春馀，便过君家，来冲绮筵。正楝花风里，金铃细响，湖山石畔，绣幔低褰。绿叶扶红，琼酥衬紫，三种倾城各自妍。疏狂客，更诗催弈圣，酒引僧颠。沉香不记何年。算天宝风流事邈然。记锦袍学士，新声倚曲，淡容虢国，薄醉朝天。事去休提，愁来须谢，眼底明妆尽可怜。春归矣，仗花间蜂蝶，邀取春还。
沁园春·留别伯成先生和澹心韵
作者：陈维崧
朝代：清

忆数年间，为汗漫游，轻去其乡。正城楼入夜，无边草白，关河放溜，极目沙黄。广武山雄，碻磝路隘，何必愁人始断肠。风吹尽，是三河侠少，六郡名王。牛衣仍卧王章。笑病马依然恋战场。恰何来同调，金荃一卷，重逢高会，红烛千行。风刮琵琶，霜枯筚篥，又惹归帆带雨张。频回首，是难忘官阁，酒绿茶香。
沁园春·留别韩闻西
作者：陈维崧
朝代：清

昔客京华，花月无愁，文章有神。记歌终惯窃，念奴笛曲，酣来曾吐，丞相车茵。侠骨嵯峨，壮心腾上，肯受蓝田醉尉嗔。休羁绊，笑本非残客，讵是穷宾。百年几度佳辰。且乞取溪山自在身。想后园莺哢，新簧尚涩，小桥梅事，瘦玉将皴。恋栈何为，脱韝亦可，归趁风光弄早春。难忘处，只隔窗灯火，两月情亲。
沁园春·病中云臣馈我药赀赋此志谢
作者：陈维崧
朝代：清

有啸于梁，其来如风，公然叩门。是二竖揶揄，穴人焦府，五穷跳荡，绊我朝昏。鼠斗庭前，蚁喧床下，败壁徒悬犊鼻裈。黔娄妇，空典钗访卜，剪纸招魂。无钱药裹休论。至今日方知扁鹊尊。叹残杯冷炙，谁遗野老，凄风碎雨，孰念王孙。只有贫交，偏承厚谊，管鲍分金古道存。前期在，待稍苏肺气，同问真源。
沁园春·秋夜听梁溪陈四丈弹琵琶
作者：陈维崧
朝代：清

瑟瑟阴阴，嗟哉此声，胡为乎来。似灵龟夜吼，狂崩断岸，角鹰秋起，怒决荒台。忽漫沈吟，陡焉掩抑，细抵游丝缀落梅。冰弦内，惹一宵涕泪，万种悲哀。十年前记追陪。乍握手霜灯暗自猜。叹朱门酒肉，谁容卿傲，梨园子弟，总妒君才。牢落关河，聊萧身世，迸入空庭小忽雷。颠狂甚，骂人间食客，大半驽骀。
沁园春·秋夜听梁溪陈四丈弹琵琶
作者：陈维崧
朝代：清
体裁：词

瑟瑟阴阴，嗟哉此声，胡为乎来。似灵龟夜吼，狂崩断岸，角鹰秋起，怒决荒台。忽漫沉吟，陡焉掩抑，细抵游丝缀落梅。冰弦内，惹一宵涕泪，万种悲哀。十年前记追陪。乍握手霜灯暗自猜。叹朱门酒肉，谁容卿傲，梨园子弟，总妒君才。牢落关河，聊萧身世，迸入空庭小忽雷。颠狂甚，骂人间食客，大半驽骀。
沁园春·秋日登姑苏元妙观弥罗阁
作者：陈维崧
朝代：清

肃肃多阴，萧萧以风，危乎高哉。见飞甍复榭，虹蜺轇轕，梅梁藻井，龙鬼毰毸。灯烛晶荧，铎铃戛触，虎篆雷音百幅裁。锵剑佩，是南陵朱鸟，北极黄能。玲珑月殿云阶。况珠斗斓斑绝点埃。正井公夜戏，犀枰象博，麻姑尽降，绣帔瑶钗。叱日呼烟，囚蛟锁魅，五利文成未易才。银鸾背，笑蟾蜍窟里，金粟争开。
沁园春·秦对岩太史饷酒馔至词以谢之
作者：陈维崧
朝代：清

雨挟泉飞，风助杉吟，调调刁刁。正梅刚破腊，檀匀脸靥，山争酿雪，粉剪翎毛。水坼龙鳞，树洼蛇腹，苍莽空山捲怒涛。吾衰也，恰閒思说饼，狂欲餔糟。故人相念何劳。遣银鹿持笺讯老饕。更厨娘斫鲙，几丝姜橘，索郎泻玉，满瓮蒲桃。鸡蹠双持，腹腴偏劝，浮拍中山也自豪。吾醉也，向床头舞剑，席上歌骚。
沁园春·纸贵戏作
作者：陈维崧
朝代：清
体裁：词

老至常閒，惟籍钞词，以永居诸。买衍波万叠，燃脂暝写，薛涛一箧，映雪晨涂。甲乙周秦，摒挡辛柳，卷比牛腰一样粗。掀髯笑，任字嘲类疥，墨哂同猪。今年纸价如珠。问洛下当年有是夫。纵画他灰焰，还疑帝虎，刻他竹粉，莫辨之无。已矣途穷，幡然事济，昨种芭蕉十万株。成阴后，取花间全集，作擘窠书。
沁园春·纸贵戏作
作者：陈维崧
朝代：清

老至常閒，惟藉钞词，以永居诸。买衍波万叠，燃脂暝写，薛涛一箧，映雪晨涂。甲乙周秦，摒挡辛柳，卷比牛腰一样粗。掀髯笑，任字嘲类疥，墨哂同猪。今年纸价如珠。问洛下当年有是夫。纵画他灰焰，还疑帝虎，刻他竹粉，莫辨之无。已矣途穷，幡然事济，昨种芭蕉十万株。成阴后，取花间全集，作擘窠书。
沁园春·经朱仙镇
作者：陈维崧
朝代：清

古镇朱仙，跃马经过，令人暗惊。看黄尘扑面，闾阊栉比，清波极目，舟楫充盈。南控陈桥，西通尉氏，仿佛当年古汴京。停鞭问，怕沙冲地坼，浪齧堤平。谁何绣栱雕甍。有庙貌巍峨市口横。是鄂王故事，丹青未老，赵家遗恨，金铁争鸣。三月饧箫，一天社鼓，走赛仍多旧日伧。抠衣拜，欲题诗未许，泪满长缨。
沁园春·经朱仙镇
作者：陈维崧
朝代：清
体裁：词

古镇朱仙，跃马经过，令人暗惊。看黄尘扑面，闾阊栉比，清波极目，舟楫充盈。南控陈桥，西通尉氏，彷佛当年古汴京。停鞭问，怕沙冲地坼，浪齧堤平。谁何绣栱雕甍。有庙貌巍峨市口横。是鄂王故事，丹青未老，赵家遗恨，金铁争鸣。三月饧箫，一天社鼓，走赛仍多旧日伧。抠衣拜，欲题诗未许，泪满长缨。
沁园春·经邯郸县丛台怀古
作者：陈维崧
朝代：清

匹马短衣，竟上丛台，慨当以慷。看谁家战垒，寒鸦落照，何年古戍，乱草平冈。十月疏砧，一城冷雁，不许愁人不望乡。徘徊久，只登高吊古，无限苍茫。当年赵武灵王。正树裹河流挂浊漳。更佳人跕屣，妆台对起，王孙袨服，舞袖相当。而我来游，几番历遍，不见邯郸挟瑟倡。何须问，便才人厮养，总付斜阳。
沁园春·舟过枫桥见邻舫女郎倚舷揽镜同弟纬云赋
作者：陈维崧
朝代：清

节是花朝，地是姑苏，天又新晴。见参差画鹢，红栏粉幔，娇娆飞燕，翠袖银筝。众里一人，悄焉自惜，出匣圆冰响一声。玲珑甚，为绿窗浸水，觑得分明。酒潮潋滟初生。便周昉丹青写不成。正画眉桥畔，簸钱年纪，茨菰湾后，撩鬓心情。百幅鹅黄，半篙莺脰，碧浪东吴处处平。谁藏取，又一轮春水，纤笋斜擎。
沁园春·薛国符方伯招饮留宿园亭
作者：陈维崧
朝代：清
体裁：词

秋色玲珑，夜火参差，飞櫩复廊。更丹枫黄菊，缀他帘幕，红栏黛阁，映在池塘。岳牧崇班，溪山傲骨，小筑烟霞仿豫章。环堂后，走匡庐雪瀑，彭蠡银泷。酒酣万感茫茫。说番舶曾经犯瘴乡。正全家百口，鹃啼珠岛，孤城大海，兕吼花洋。乱后名成，兵馀兴懒，又见蓬瀛好种桑。挥杯劝，任接天峰火，稳卧沧浪。
沁园春·薛国符方伯招饮留宿园亭
作者：陈维崧
朝代：清

秋色玲珑，夜火参差，飞櫩复廊。更丹枫黄菊，缀他帘幕，红阑黛阁，映在池塘。岳牧崇班，溪山傲骨，小筑烟霞彷豫章。环堂后，走匡庐雪瀑，彭蠡银泷。酒酣万感茫茫。说番舶曾经犯瘴乡。正全家百口，鹃啼珠岛，孤城大海，兕吼花洋。乱后名成，兵馀兴懒，又见蓬瀛好种桑。挥杯劝，任接天峰火，稳卧沧浪。
沁园春·赠云间何伯辉
作者：陈维崧
朝代：清

有地行仙，作大药王，我今见之。自两仪失曜，光翻银海，百灵奋怒，诀付金鎞。日月为珰，阴阳作冶，争礼光明藏导师。分明甚，见月中蟾兔，世上醯鸡。古今几个英奇。戏邀取先生妙手医。是周时老辈，盲馀左史，秦庭烈士，臛后渐离。半黍空青，几茎仙瀣，发覆开朦在此时。吾还乞，为看花露眼，并仗君治。
沁园春·赠别芝麓先生即用其题乌丝词韵三首
作者：陈维崧
朝代：清

四十诸生，落拓长安，公乎念之。正戟门开日，呼余惊坐，烛花灭处，目我于思。古说感恩，不如知己，卮酒为公安足辞。吾醉矣，才一声河满，泪滴珠徽。昨来夜雨霏霏。叹如此狂飙世所稀。恰山崩石裂，其穷已甚，狮腾象踏，此景尤奇。我赋将归，公言小住，归路银涛百丈飞。氍毹暖，趁铜街似水，赓和无题。虽则毋归，对酒当歌，终难激扬。似孔家文举，幼原了了，卫家叔宝，晚更茫茫。五剧金鞭，六街宝马，谁数吾家老子昂。公真误，叹臣今已老，发短心长。御沟偶过毬场。笑涂辙都为若辈妨。更内家髻样，巧如马坠，小侯舞势，快作鸾翔。酒则数行，食而三叹，断尽西风烈士肠。登城望，有千群筚篥，万点牛羊。归去来兮，竟别公归，轻帆早张。看秋方欲雨，诗争人瘦，天其未老，身与名藏。禅塌吹箫，妓堂说剑，也算男儿意气场。真愁绝，却心忧似月，鬓秃成霜。新词填罢苍凉。更暂缓临岐入醉乡。况仆本恨人，能无刺骨，公真长者，未免沾裳。此去荆溪，旧名罨画，拟绕萧斋种白杨。从今后，莫逢人许我，宋艳班香。
沁园春·赠别龚佩纫
作者：陈维崧
朝代：清

南郭先生，门巷萧疏，庭除寂寥。恰一湾蓼岸，远樯列荠，数间竹屋，夜雨鸣涛。曾记当年，浪游京国，燕赵悲歌也自豪。归来后，喜依然三径，仲蔚蓬蒿。乾坤群盗如毛。叹萍梗吾生信所遭。且风灯擘阮，和之檀板，烟帆醉菊，侑以霜螯。十日联床，一尊下榻，白饭青刍累素交。明将发，怕空江叠浪，万籁悲号。
沁园春·赠宋御之
作者：陈维崧
朝代：清

君果然耶，五十之年，而仆如之。记王珣宅畔，呼鹰盘马，伍胥塘上，赌槊围棋。一水青山，满船红烛，绾定垂杨万缕丝。兰亭会，正客逢雨后，人到春时。如今旧事难追。被海水天风澒洞吹。将曹刘沈谢，掩同粉絮，或萦帘幕，或坠污泥。南国风流，东都耆旧，几个樽前某在斯。吾与汝，似春归蝶舞，花尽莺啼。
沁园春·赠徐竹虚
作者：陈维崧
朝代：清

彼君子兮，菉竹青青，而中若虚。是何家第五，名齐骠骑，蜀中扬子，赋似相如。畴昔贤兄，滇云远宦，常羡优游下泽车。今偕隐，成往来二老，西涧东畬。我园景物萧疏。有雪槛烟廊水竹居。算磕头促膝，一群梅鹤，望衡对宇，几个樵渔。与我周旋，小园日涉，近手花枝压架书。他家事，笑平泉绿野，久作寒墟。
沁园春·远公卧疾长斋，余既与云臣作词宽譬，乃接来章，有承欢有歉颐养空文自罚十年藜藿之语，因复作此广之并邀云臣共作
作者：陈维崧
朝代：清

三复君词，九转之肠，凄如峡猿。痛百年菽水，半虚滫瀡，九原松槚，难逮鸡豚。莫打慈鸦，惟锄孝笋，绣佛长斋跽墓门。真呜咽，念小人有母，绵定奇温。羡君独行偏敦。只慰藉吾徒尚有言。记于陵廉士，生鹅可食，曾参孝子，脍炙常飧。礼谨其踰，亲忧其疾，灭性宁酬罔极恩。还相勤，愿终辞藿食，亟进熊膰。
沁园春·送友入山采茶
作者：陈维崧
朝代：清

十里溪山，竹粉缨峦，兰风藻川。有蒙茸萝葛，蔽亏曦月，坦迤涧壑，向背林泉。夕渡遄归，晨渔缓出，谷唱潭吟韵邈绵。居此者，是秦时毛女，汉代琴仙。人家四月开园，送君去、刚逢谷雨天。恰晴村绿崦，数间僧灶，清江翠箬，一带商船。拍处盈盈，焙馀冉冉，归卧回廊瘦石边。松涛沸，正龙团乍碾，蟹眼初煎。
沁园春·送谢云章之大名
作者：陈维崧
朝代：清

结束翩翩，北去天雄，黄衫紫缰。有万层铁骑，军悬重镇，五更钿雁，巷列名倡。魏滑分河，关山独夜，感慨黎阳旧日仓。横戈地，怕惊沙飒沓，乱水砰硠。昨朝并辔回翔。恰路出夷门认大梁。记分题古驿，凭燕吊魏，同敲石火，啸雨啼霜。君又翻飞，余其寥落，试听悲笳咽女墙。前游在，莫孤擎浊酒，重宿平阳。
沁园春·郝元公先生生日同杜于皇苏昆生黄稚曾家集生署中观剧词以纪事
作者：陈维崧
朝代：清

两地人师，十载问奇，相依讲堂。正郝隆长者，居官磊落，陈琳下士，阅世清狂。昨到梁溪，重披绛帐，恰遇生申燕喜觞。华筵上，看雕轮徐动，玉佩成行。圜桥观者如墙。有末座酬知一寸肠。叹乌衣谁认，王家旧巷，青衫难换，陆氏荒庄。画鼓频挝，银筝细拨，帘外梨花一夜霜。东风晓，被此情如酒，腻住归航。
沁园春·酬赠黄交三即次原韵并示尊甫仙裳贤昆月舫
作者：陈维崧
朝代：清

三四年来，老惰亡聊，惟耽小词。任世皆嗤仆，为无益事，人方目我，是有情痴。花月前生，水天别馆，似梦年光暗里飞。菖蒲纸，把心情淡写，偷寄崔徽。君才十倍陈思。恕愁病羁穷属和迟。况豪吟老庾，声情磊落，狂歌法护，才调恢奇。我渡京江，重游隋苑，惆怅閒行杜牧之。当年事，记万家水榭，红袖齐垂。
沁园春·题史蘧庵先生灯咏一卷后
作者：陈维崧
朝代：清

字字喧豗，烈泽焚林，为蛟为螭。有火蛾结阵，晶瑩闪烁，烛龙对仗，照耀髬髵。汉隧千年，秦京三月，做白毫光大总持。薪薪续，任盲儿扪籥，牧竖敲碑。从来祸首庖牺。笑匣剑何妨灯在帷。既桂轮易蚀，底须捣兔，桑田善涸，焉用燃犀。膏以明煎，吾闻其语，绵上龙蛇哭子推。真休矣，向灯王稽首，埋照奚疑。
沁园春·题史蘧庵先生灯咏一卷后
作者：陈维崧
朝代：清
体裁：词

字字喧豗，烈泽焚林，为蛟为螭。有火蛾结阵，晶莹闪烁，烛龙对仗，照耀髬髵。汉隧千年，秦京三月，做白毫光大总持。薪薪续，任盲儿扪籥，牧竖敲碑。从来祸首庖牺。笑匣剑何妨灯在帷。既桂轮易蚀，底须捣兔，桑田善涸，焉用燃犀。膏以明煎，吾闻其语，绵上龙蛇哭子推。真休矣，向灯王稽首，埋照奚疑。
沁园春·题崇川范廉夫松下小像
作者：陈维崧
朝代：清

松下谁耶，玉貌临风，于思于思。正涛翻翠鬣，支离拗铁，霜凋黛甲，剥裂侵苔。韦偃皴成，毕宏画就，战壑干宵未易才。因何故，却嗒焉若丧，万虑成灰。琅山紫飓喧豗。还记得君家往事来。有四海宾朋，极天甲第，满堂丝管，夹水楼台。如此儿郎，居然漂泊，范叔寒今至此哉。长安道，且郗歔话旧，怀抱谁开。
沁园春·题徐二玉小像
作者：陈维崧
朝代：清

貌君者谁，尺幅经营，天机渺漫。纵偶然位置，偏能高脱，无多笔墨，只取幽閒。缓带溪桥，微吟山寺，目送飞鸿自往还。萧疏极，任人情物态，了不相关。多君逋峭难攀。只日向衡门赋考槃。况霜红露白，秋冬之际，衫黄桕赤，山水之间。竹杖逍遥，芒鞋散诞，古树槎枒挂箨冠。从君去，好或穷岩岫，或弄潺湲。
沁园春·题徐渭文钟山梅花图同云臣南耕京少赋
作者：陈维崧
朝代：清

十万琼枝，矫若银虬，翩如玉鲸。正困不胜烟，香浮南内，娇偏怯雨，影落西清。夹岸亭台，接天歌板，十四楼中乐太平。谁争赏，有珠珰贵戚，玉佩公卿。如今潮打孤城，只商女船头月自明。叹一夜啼乌，落花有恨，五陵石马，流水无声。寻去疑无，看来似梦，一幅生绡泪写成。携此卷，伴水天閒话，江海馀生。
沁园春·题徐祯起六十斑斓图
作者：陈维崧
朝代：清

老友者谁，城北徐公，舞衣斑斓。有豆区一亩，藤花半架，晴山万叠。碧浪千湾。隐不求名，忧宁用老，竹户蓬门尽日关。家庭乐，喜庞眉矍铄，皓首团圞。相从樵父渔蛮。只戏鼓歌楼恣往还。笑鼎鼎朱门，几人亲在，番番黄发，谁便身閒。何似贫家，萧然戏綵，六十儿从膝下顽。倖蹉跌，惹八旬堂上，莞尔开颜。
沁园春·题汪舍人蛟门少壮三好图
作者：陈维崧
朝代：清

酒库经堂，正竞筝琶，客声沸然。是秦川遗叟，整襟而入，杜陵野老，裂眼而前。或导荒淫，或规放诞，庄语诙辞尽可传。喧豗甚，似轮攻墨守，讼芋争田。不闻博弈犹贤。但适兴焉能便舍旃。况溉堂集内，颇言声伎，茶村暇日，讵废丹铅。卿论诚佳，吾从所好，亟唤蛮娘斗管弦。牙签畔，渐玉箫风起，吹动觥船。
沁园春·题王山长小像
作者：陈维崧
朝代：清
体裁：词

己卯之秋，余甫成童，流观简编。见诸省贤书，楚材最妙，于中杰作，数子尤传。旧雨石霞，金昆亦世，先后同吟杕杜篇。昭丘上，只思君不见，君在谁边。相逢各已华颠。算燕市论交亦偶然。叹破砚枯琴，此间孤冷，豪丝脆管，别屋夭妍。三尺生绡，一泓冰雪，貌尔萧疏老郑虔。掀髯笑，笑人间何限，图画凌烟。
沁园春·题王山长小像
作者：陈维崧
朝代：清

己卯之秋，余甫成童，流观简编。见诸省贤书，楚材最妙，于中杰作，数子尤传。旧雨石霞，金昆亦世，先后同吟杕杜篇。昭邱上，只思君不见，君在谁边。相逢各已华颠。算燕市论交亦偶然。叹破砚枯琴，此间孤冷，豪丝脆管，别屋夭妍。三尺生绡，一泓冰雪，貌尔萧疏老郑虔。掀髯笑，笑人间何限，图画淩烟。
沁园春·题竹逸小像
作者：陈维崧
朝代：清

谁伴先生，茗椀垆薰，书签笔床。记慈恩释褐，名喧三殿，定昆乘传，檄谕诸羌。万里辞官，一身入画，抽却朝簪换芰裳。琴樽外，更阴阴空翠，个个筼筜。竹郎閒与评量。论梁栋何须羡豫章。任截为拄杖，蹑他嵩华，劈成横笛，吹出伊凉。根作龙拿，节如剑拔，谁许斑痕上苦篁。闻言喜，竹得风而笑，满院笙簧。
沁园春·题竹逸小像
作者：陈维崧
朝代：清
体裁：词

谁伴先生，茗碗垆薰，书签笔床。记慈恩释褐，名喧三殿，定昆乘传，檄谕诸羌。万里辞官，一身入画，抽却朝簪换芰裳。琴樽外，更阴阴空翠，个个筼筜。竹郎閒与评量。论梁栋何须羡豫章。任截为拄杖，蹑他嵩华，劈成横笛，吹出伊凉。根作龙拿，节如剑拔，谁许斑痕上苦篁。闻言喜，竹得风而笑，满院笙簧。
沁园春·题袁重其负母看花图
作者：陈维崧
朝代：清
体裁：词

吉贝沿街，枳壳丛阑，葵榴映墙。算三牲五鼎，贫家时缺，千红万紫，夏日方长。衣着斑斓，躬为痀偻，负得萱闱出北堂。蓝舆少，笑相君之背，软胜匡床。笋篱药坞徜徉。惹白发逢欢意转伤。记早年歌鹄，花谁上鬓，中宵刺凤，草尽萦肠。人说儿贤，天教娘健，描画还凭顾长康。披图羡，较看花上苑，事定谁强。
沁园春·题袁重其负母看花图
作者：陈维崧
朝代：清

吉贝沿街，枳壳丛阑，葵榴映墙。算三牲五鼎，贫家时缺，千红万紫，夏日方长。衣著斑斓，躬为痀偻，负得萱闱出北堂。蓝舆少，笑相君之背，软胜匡床。笋篱药坞徜徉。惹白发逢欢意转伤。记早年歌鹄，花谁上鬓，中宵刺凤，草尽萦肠。人说儿贤，天教娘健，描画还凭顾长康。披图羡，较看花上苑，事定谁强。
沁园春·题西溪钓者小像
作者：陈维崧
朝代：清

彼君子兮，自序生平，西溪钓徒。有柴门临水，一群鹅鸭，松关负郭，四壁图书。注易逍遥，弹琴廓落，屈指知非十载馀。焚香坐，俯衣晖杰阁，饱瞰晴湖。多时兴在乘桴。且一苇苍茫纵所如。看笔床茶灶，沿流容与，渔庄蟹舍，夹浦萦纡。乍叩閒舷，或延新月，秋水长天碧似芦。掀髯笑，笑人方梦鹿，我正观鱼。
河传·五色莺粟
作者：陈维崧
朝代：清

晓莺无赖，也把啼痕，花间沾洒。几丝绒线，东风分派，暗将浓淡配。绣匀白白红红态，黄和黛。野圃层层界。朝来小摘帘外，趁他微雨卖。
河传·新笋
作者：陈维崧
朝代：清

新笋。初引。烟梢坠粉。花阑蒸菌。斑痕隐隐。舞透银墙翠畛。小园春已尽。釜中一斛潇湘碧。霜刀劈。糁芼河㹠白。留几围。笼涧扉。他时。成龙破壁飞。
河传·新笋
作者：陈维崧
朝代：清
体裁：词

新笋。初引。烟梢坠粉。花阑蒸菌。斑痕隐隐。舞透银墙翠畛。小园春已尽。釜中一斛潇湘碧。霜刀劈。糁芼河豚白。留几围。笼涧扉。他时。成龙破壁飞。
河传·新茗
作者：陈维崧
朝代：清

谷雨。娇女。微遵绿崦，轻携翠筥。拍茶初。樱笋厨。一缕。夜涛煎雪乳。酒恶愁将绣衾涴。龙团破。顿觉春酲妥。藉庭莎。啜茗柯。罗罗。北窗幽兴多。
河传·杨花
作者：陈维崧
朝代：清
体裁：词

藏鸦时候。当初绾住，永丰坊口。丝丝踠地蘸春波，雨后。和烟笼翠牖。如今满院喧晴雪。香绵积。滚尽东风力。茜袂遮。翠幰斜。杨花。一生不着家。
河传·杨花
作者：陈维崧
朝代：清

藏鸦时候。当初绾住，永丰坊口。丝丝踠地蘸春波，雨后。和烟笼翠牖。如今满院喧晴雪。香绵积。滚尽东风力。茜袂遮。翠幰斜。杨花。一生不著家。
河传·榆钱
作者：陈维崧
朝代：清

荡漾。谁傍。轻如蝶翅，小于钱样。抛家离井若为怜。凄然。江东落絮天。年年苦被东君铸。啼鹃诉。贱卖韶光去。涨晴湖。剪春芜。模糊。漫空下五铢。
河传·樱桃
作者：陈维崧
朝代：清

丹颗。倭堕。雨萧萧。昨夜前村板桥。筠篮两岸卖樱桃。娇娆。玉纤曾乱招。搓絮替将金弹打。流莺骂。含惯流丹液。妆阁东。飏晚风。朦胧。翠楼都染红。
河传·煨芋
作者：陈维崧
朝代：清

黄茅新盖，土锉温黁，霜檐低矮。撩人几阵，芋香无赖。送来篱落外。凝脂沃雪融仙瀣，馀甘在。塞上酥堪赛。黄粱未熟休待。饱迎朝旭晒。
河传·玫瑰
作者：陈维崧
朝代：清
体裁：词

疏篱半掩。轻风斜飐。浓香几点。药阑边，才绽。盈盈紫艳，粉娥匀睡脸。频呼小玉私搴取。提笼去。小摘盈阶雨。扑幽芬。沿藓痕。缤纷。刺兜金缕裙。
河传·玫瑰
作者：陈维崧
朝代：清

疏篱半掩。轻风斜飐。浓香几点。药阑边，才绽。盈盈紫艳，粉蛾匀睡脸。频呼小玉私搴取。提笼去。小摘盈阶雨。扑幽芬。沿藓痕。缤纷。刺兜金缕裙。
河传·紫蛱蝶花
作者：陈维崧
朝代：清

低亸墙阴，微晕帘罅，露濯烟梳。满园奼紫趁晴铺。萦纡。傍裙裾。玉娥扑遍花间路。谁飞去。纨扇今番误。有时粉翅凝花须。轻扶。问伊如不如。
河传·虞美人花
作者：陈维崧
朝代：清

楚歌四面。战旗一片。岁岁江东。此花渍透，还是垓下重瞳。旧啼红。刘郎原庙空千古。咸阳树。银雁飞何处。英雄儿女。谁怜总付东流。野花愁。
河传·豆荚
作者：陈维崧
朝代：清

陇上。晓莺低唱。豆荚初娇。小姬一色绿裙腰。迢迢幂野桥。悲歌杨恽家居久。三杯后。惯种南山豆。豆花棚下月毵毵。溪南闲寻渔叟谈。
河传·豆荚
作者：陈维崧
朝代：清
体裁：词

陇上。晓莺低唱。豆荚初娇。小姬一色绿裙腰。迢迢羃野桥。悲歌杨恽家居久。三杯后。惯种南山豆。豆花棚下月毵毵。溪南闲寻渔叟谈。
河传·青梅
作者：陈维崧
朝代：清

认否。如豆。春归不久。亚槛青垂，映檐绿透。纤笋小摘轻搓。奈他翠滑何。粉娥贪结累累子。才拈起。触著酸心事。将梅仁妾意。两样试郎怀。定怜谁。
河传·黄蔷薇
作者：陈维崧
朝代：清

樱桃已谢。牡丹开罢。蔷薇满榭。夕阳漫漫一架。低亚。檀痕污粉帕。黄鹂一色枝头骂。朦胧怕。谁迸金丸打。画廊东。绣花丛。芳绒。施朱近也慵。
河渎神·临津古城隍庙下作
作者：陈维崧
朝代：清
体裁：词

石竹响飕飕，一行断垄荒丘。无人野渡水争流，土城蔓草含愁。古庙阴森凉气泻，枫叶映来都赭。门外寒涛暗打，错疑箫鼓村社。
河渎神·临津古城隍庙下作
作者：陈维崧
朝代：清

石竹响飕飕，一行断垄荒邱。无人野渡水争流，土城蔓草含愁。古庙阴森凉气泻，枫叶映来都赭。门外寒涛暗打，错疑箫鼓村社。
河渎神·题秦邮露筋祠
作者：陈维崧
朝代：清

湖上水连天，湖光捲尽寒烟。玉娥一去几千年，尽日凝妆俨然。漠漠雨丝飘碧瓦，人在女郎祠下。一树红梨开谢，明朝又是春社。
法曲献仙音·咏铁马同云臣赋
作者：陈维崧
朝代：清

赤兔无成，乌骓不逝，屈作小楼檐马。碎佩琮琤，丛铃戛咭，依稀客窗閒话。更鸟雀，时相触，霜欺兼雨打。几悲咤。想多年、战场猛气，矜蹴踏、万马一时都哑。流落到而今，踠霜蹄、寄人篱下。潦倒馀生，尽闲身、蛛丝同挂。又西风唤起，仍旧酸嘶中夜。
法曲献仙音·寄严览民钱宝汾顾华峰三舍人
作者：陈维崧
朝代：清

蜀肆先生，汉家夫子，新谒帝承明殿。最喜金闺，璧人联辔，吴郡顾荣挥扇。更惊闻，三株树，钱起湘灵怨。人传遍。思往日、江东婉娈，红烛下、挟瑟鸣筝公宴。讵料凤凰池，三子者，一时妙选。十里朱帘，争看煞、黑头王椽。只淩云一赋，杨意何时方荐。
法曲献仙音·寄严览民钱宝汾顾华峰三舍人
作者：陈维崧
朝代：清
体裁：词

蜀肆先生，汉家夫子，新谒帝承明殿。最喜金闺，璧人联辔，吴郡顾荣挥扇。更惊闻，三珠树，钱起湘灵怨。人传遍。思往日、江东婉娈，红烛下、挟瑟鸣筝公宴。讵料凤凰池，三子者，一时妙选。十里朱帘，争看煞、黑头王椽。只凌云一赋，杨意何时方荐。
法驾导引 其一 曹南耕表弟礼斗甚虔词以纪之四首
作者：陈维崧
朝代：清
体裁：词

铜芝盖，铜芝盖，缥缈结祥烟。碧奈花开忉利市，紫阳宫近夜摩天。一枕小游仙。
法驾导引 曹南耕表弟礼斗甚虔词以纪之四首 其一
作者：陈维崧
朝代：清

铜芝盖，铜芝盖，缥缈结祥烟。碧柰□开忉利市，紫阳宫近夜摩天。一枕小游仙。
法驾导引 曹南耕表弟礼斗甚虔词以纪之四首 其三
作者：陈维崧
朝代：清
体裁：词

元始殿，元始殿，瑶陛一层层。丹灶几声仙院笛，碧池千盏醮坛灯。人静露华凝。
法驾导引 曹南耕表弟礼斗甚虔词以纪之四首 其二
作者：陈维崧
朝代：清
体裁：词

西风动，西风动，阆苑一愁无。毛女弄琴红捍拨，井公戏博紫樗蒱。閒话鲍家姑。
法驾导引 曹南耕表弟礼斗甚虔词以纪之四首 其四
作者：陈维崧
朝代：清
体裁：词

梅庐闭，梅庐闭，长日不曾闲。绛帔黄絁晨控鹤，绿章赤篆夜扶鸾。来往总仙官。
法驾导引·曹南耕表弟礼斗甚虔词以纪之四首
作者：陈维崧
朝代：清

铜芝盖，铜芝盖，缥缈结祥烟。碧柰□开忉利市，紫阳宫近夜摩天。一枕小游仙。西风动，西风动，阆苑一愁无。毛女弄琴红捍拨，井公戏博紫樗蒱。閒话鲍家姑。元始殿，元始殿，瑶陛一层层。丹灶几声仙院笛，碧池千盏醮坛灯。人静露华凝。梅庐闭，梅庐闭，长日不曾闲。绛帔黄絁晨控鹤，绿章赤篆夜扶鸾。来往总仙官。
法驾导引·饥乌
作者：陈维崧
朝代：清

饥乌噪，饥乌噪，毛羽忒摧颓。故国稔经霜雪满，他乡错料稻粱肥。曛黑只飞飞。
泛清波摘遍·万大士表兄招赏白莲赋此
作者：陈维崧
朝代：清

轩如烟艇，盎作晴湖，一朵白荷帘外举。梳风飐水，记在普陀岩下路。辞鹦鹉。误落尘寰，空添枝节，受尽人间千斛暑。翠幕低张，冰井斜凭，怜尔娇嫭。如相诉。坠粉曲塘有恨，回首花宫无语。赢得素质亭亭，瘦影踽踽。还凝伫。柳外又仄银蟾，叶间犹跳宿雨。应惹弄珠人到，乘夜搴取。
泛清波摘遍·咏沼内红鱼
作者：陈维崧
朝代：清

吴娘水阁，几曲金塘，时听红鱼跳波响。翳然花竹，日高舟尾浮菰蒋。妆台上。伤春天气，中酒心情，斜溜明矑还细相。照水钗倾，投饵鬟偏，几遍惆怅。朝霞漾。寄到啼椷染血，带得落花铺绛。爱尔绝代红妆，水云高旷。浑无恙。娇鸟笼底去来，美人影中生长。莫管画溪笠泽，黏天风浪。
泛清波摘遍·立秋日憺园塔影轩作
作者：陈维崧
朝代：清

稍闻茶响，似有蝉鸣，便作冷香空翠想。无聊无赖，渌水廊边自来往。凭阑望。半房莲子，几箸莼丝，谁信已将秋细酿。怪底楼前，今夜明云，分外凄爽。暗惆怅。蛩语乍亲枕函，砧韵渐生门巷。怕是愁人此时，易添羁况。滆湖上。差有月屿风潭，非无钓船菱榜。何不五湖归去，傲然呼长。
泛清波摘遍·芡
作者：陈维崧
朝代：清

江妃水戏，龙女夜游，遗下鲛盘波面贮。匀圆松软，颗颗枝头绽新雨。谁家女。粉裙一色，银浦三更，船溯空明烟外语。为爱鲜妍，争向微茫，遵岸寻取。搴宿莽。苞作猬毛暗磔，实爱鸡头初乳。剖罢万斛晶丸，零乱川浒。添娇嫭。那数云子彫菰，偏宜玉纤幽俎。只怕如珠秋露，采时休误。
泛清波摘遍·芡
作者：陈维崧
朝代：清
体裁：词

江妃水戏，龙女夜游，遗下鲛盘波面贮。匀圆松软，颗颗枝头绽新雨。谁家女。粉裙一色，银浦三更，船溯空明烟外语。为爱鲜妍，争向微茫，遵岸寻取。搴宿莽。苞作猬毛暗磔，实爱鸡头初乳。剖罢万斛晶丸，零乱川浒。添娇嫭。那数云子彫菰，偏宜玉纤幽俎。祗怕如珠秋露，采时休误。
泛清波摘遍·采菱为阎牛叟赋
作者：陈维崧
朝代：清

花窥镜盒，蔓匝靴纹，十里西风公路浦。凭将舴艋，小织烟潭苇花舞。低搴取。凉欺鸭脚，嫩压鸡头，肯似碧房莲薏苦。浅泊前汀，并买秋鲈，吹火同煮。斜阳渡。晚来谁迎水桥，暝色隔村人语。讵意前游微茫，竟随客岁。雁程去。瑟瑟板渚轻波，濛濛篷船疏雨。一自采菱歌断，谢娘何处。
洞仙歌 催妆词为宋念功赋 念功彭氏婿
作者：陈维崧
朝代：清

中朝枢府，矗红墙翠瓦。年少郎君况淹雅。看今宵、井络不见天彭，刚一笑，已向人间下嫁。铜舆声渐近，百盏晶笼，映得天街不曾夜。尚有好心情，栏角沈吟，故意看、西山娇冶。也不是萧疏爱看山，要选个遥峰，小眉边画。
洞仙歌 催妆词为宋念功赋 念功彭氏婿
作者：陈维崧
朝代：清
体裁：词

中朝枢府，矗红墙翠瓦。年少郎君况淹雅。看今宵、井络不见天彭，刚一笑，已向人间下嫁。铜舆声渐近，百盏晶笼，映得天街不曾夜。尚有好心情，栏角沉吟，故意看、西山娇冶。也不是萧疏爱看山，要选个遥峰，小眉边画。
洞仙歌 證前生为阎牛叟赋 牛叟兑阁遗徽曰，予生于闽，故生平癖嗜，尤在枫亭荔枝。妻屡办装，助予入闽啖荔，以远道，逡巡未果也
作者：陈维崧
朝代：清

海山奇处，缀晶丸千颗。老客炎乡尽还可。恍瑶京、仙子绛縠中单，西风起，一笑回身欲堕。前因图再访，为殢双栖，欲上烟樯未曾果。弹指绣屏空，碧落离鸾，先已在、翠蓬山左。拚不见今生荔枝香，怕见了添思，玉人梳裹。
洞仙歌·上巳后五日游吴门观音山
作者：陈维崧
朝代：清

红船绿浪，雁翅排将遍。早有香车俟春岸。内家妆、谁要小凤帘垂，和弱柳，斗取腰身纤软。麝裙飘碧磴，艳粉群群，尽倚晴峦谱幽怨。脉脉祝空王，掷眼儿郎，愿岁岁、幡前长见。又语悄风微怕莺知，早杏脸潮生，碎挼花瓣。
洞仙歌·乞巧同蘧庵先生赋
作者：陈维崧
朝代：清

碧云耿耿，见银河低泻。人在针楼曝衣罢。告天孙、臣本屠钓江东，疏拙甚，愿以蛛丝巧借。天孙含笑答，见事卿迟，大抵聪明让聋哑。试看古今来，刘项孙曹，都留做、残编閒话。只赐汝狂騃倍常年，好烂醉高歌，花天月夜。
洞仙歌·从楞伽上方塔后觅径下坡过前村观剧
作者：陈维崧
朝代：清

晴峰乱矗，似丛丛春笋。贴向吴天翠无尽。映澄湖、几幅纯绿柔蓝，纷织处，烟际渔榔隐隐。断崖横塔后，扪葛攀萝，私路萦纡细如蚓。村鼓正喧阗，赛火成围，雏伶唱、消魂院本。讶蓦地飘飘绿杨丝，乍小露墙头，一群红粉。
洞仙歌·偶过岵云上人兰若见其庭下红梅盛开漫咏
作者：陈维崧
朝代：清

伤春病酒，日三竿贪睡。睡起闲行巷南寺。老僧烹活火，碾罢龙团，七椀后，门外烂柯谁记。蓦看花朵上，頩脸微烘，似带三分午前醉。索笑漫沈吟，莫是东邻，茜钗上、火珠初施。只认做空门本无愁，又谁信枝枝，尽弹红泪。
洞仙歌·偶过岵云上人兰若见其庭下红梅盛开漫咏
作者：陈维崧
朝代：清
体裁：词

伤春病酒，日三竿贪睡。睡起闲行巷南寺。老僧烹活火，碾罢龙团，七碗后，门外烂柯谁记。蓦看花朵上，頩脸微烘，似带三分午前醉。索笑漫沉吟，莫是东邻，茜钗上、火珠初施。只认做空门本无愁，又谁信枝枝，尽弹红泪。
洞仙歌·咏慈仁寺古松寿纪伯紫
作者：陈维崧
朝代：清

摩空翠鬣，万古知难老。色作青铜雪霜饱。似杜甫惊人，马卿慢世，二子者，可以状君兀奡。托根燕市侧，游戏支离，一笑风尘此鸿爪。任丝管喧阗，貂蝉赫奕，更七姓、鞭丝醉袅。只西风、吼处作涛声，对凤阙龙墀，吾存吾傲。
洞仙歌·善权洞
作者：陈维崧
朝代：清

天风忽下，劈破青红茧。夸父愚公费裁剪。看千螺倒矗，万笏斜垂，铺碧藓，一屋闲云自键。玲珑光上下，一串银房，偏借虚空累层甗。洞底洞还生，下有泉鸣，声声乱、云中鸡犬。只石怕春寒悄无人，却走入墙阴，化成雷篆。
洞仙歌·夏夜憺园隔水闻笛
作者：陈维崧
朝代：清

灯青凤胫，正参差齐点。屈戍玲珑带愁掩。恰濛濛、天水浸赤阑桥，人不寐，梦到空园偏魇。笛声何处响，乍有还无，似在荷深那边槛。隔水倍清苍，竹脆弦轻，更潭子、鸭头新染。才摹得风前不多声，又撺入伊州，小秦王犯。
洞仙歌·戊申上元阴雨示桢百云臣青际
作者：陈维崧
朝代：清

春阴春雨，把碧天偷换。赢得情思冻云懒。料高楼、小市火树银花，都不见，有也无人寻玩。狂朋应似我，手撚玉梅，低叹心头旧愁满。早瞢腾孤睡，笑逐钿车，人影乱、拾得遗钗一半。更灯灺鸡鸣梦回来，空斜压衾窝，孜孜细看。
洞仙歌·澹心园次梁汾问波灵本偶集寄畅园听小奚度曲坐有话水榭姬人近事者因并及
作者：陈维崧
朝代：清

嫩晴天气，坐水明楼畔。三叠泉声诉幽怨。霎然间、山半冷翠飞来，君莫去，且棹银船消遣。玉鳞微动处，红绶双衔，隐隐歌丝逗帘幔。半阕小秦王，入破方才，珠千颗、撒来成串。又谁话当年杜秋娘，觉雁柱添愁，声声都换。
洞仙歌·西瓜
作者：陈维崧
朝代：清

嫩瓤凉瓠，正红冰凝结。绀唾霞膏斗芳洁。傍银床、牵动百尺寒泉，缥色映，恍助玉壶寒彻。夜深呼碧玉，同倚阑干，月色荷香两清绝。笑问破瓜无，此夜琼浆，须怜取、寸心长热。见手揽金刀细沈吟，悄不觉红潮，早堆肌雪。
洞仙歌·西瓜
作者：陈维崧
朝代：清
体裁：词

嫩瓤凉瓠，正红冰凝结。绀唾霞膏斗芳洁。傍银床、牵动百尺寒泉，缥色映，恍助玉壶寒彻。夜深呼碧玉，同倚阑干，月色荷香两清绝。笑问破瓜无，此夜琼浆，须怜取、寸心长热。见手揽金刀细沉吟，悄不觉红潮，早堆肌雪。
洞仙歌·过汜水县虎牢关作
作者：陈维崧
朝代：清

积铁苍然，关势临崖偻。崭绝东京好门户。挽藤萝月黑，谁恐行人，落叶捲，声似牢中哮虎。无情惟洛水，日夜东流，不为愁人带愁去。寂寞北邙山，苦对西风，排一派、唐陵汉墓。任吊古伤今已无人，只霜打棠梨，暗啼红雨。
洞仙歌·途次曹县
作者：陈维崧
朝代：清
体裁：词

河流浩淼，去粘天无岸。白草黄沙古曹县。问居人、谁是僖负羁妻，谁惜我，十载蓬科未转。一鞭官渡口，飒飒西风，落炤昏鸦太零乱。叹息旧繁华，往事还非，眢井畔、兔葵开遍。访昔日东平故侯家，怅绣戟牙幢，一时都换。
洞仙歌·途次曹县
作者：陈维崧
朝代：清

河流浩淼，去黏天无岸。白草黄沙古曹县。问居人、谁是僖负羁妻，谁惜我，十载蓬科未转。一鞭官渡口，飒飒西风，落照昏鸦太零乱。叹息旧繁华，往事还非，眢井畔、兔葵开遍。访昔日东平故侯家，怅绣戟牙幢，一时都换。